Rodriguez-en bila — Eibar.ORG | Eibarko peoria\nHemen zaude: Hasiera / Blogak / Amatiño / Rodriguez-en bila\nAmatiño 2013/03/11 19:05\nIkustekoa da. Bai, ikustekoa, “Searching for Sugar Man” aurtengo Oscar saria jaso berri duen dokumentala. Maisuki moldatua eta egituratua, errealitateak fikzioa gainditzen dutenetakoa, lekuko sendoak biltzen dituena. Historia harrigarria kontatzeaz gainera, zirrara eragiteko gauza dena.\nIrakurleak aurkituko du han-hemenka, erraz asko, “Searching for Sugar Man” izeneko dokumental honek gogoan dituen gertakarien berri. Nire aldetik hiru hausnarketa besterik ez:\n1. Kontakizun honek erakusten du zein garrantzitsuak diren –kantarien eta kanten gainetik— unean uneko giroa eta abagunea gizartearen edo merkatuaren onespena lortzerako orduan. Detroit-eko auzoetako egoera salatzeko Sixto Rodriguezek burututako abestiek ez zuten Estatu Batuetan oihartzunik lortu eta bai, ostera, ustekabean, egileak inondik ere gogoan ez zuen Hegoafrikako “apartheid” giroan.\n2. Auskalo zergatik ez zuen Rodriguezek 1970an arrakastarik lortu Estatu Batuetan baina, behar bada, “hispanoa” (mexikarra jatorriz) izanak ez zion segurutik askorik erraztu. Haatik, paradoxa bada ere, Estatu Batuetan beltzarana zena, Hegoafrikan, aldiz, zuria. Lurmutur Hiriko (Cape Town) jaialdiaren irudiek erakusten dute haren jarraitzaile guztiak –guztiak gero— zuriak zirena. Zuri liberalak, hori bai, baina zuriak.\n3. Gertaerak nabarmentzen du –-McLuhanek global village delakoa 1962an aldarrikatu arren--- erabateko globaltasun praktikoa ez zela ezarri hiru hamarkada geroago arte, Internet indarrean jarri arte, hain zuzen.\nSugar Man (Detroit, 1942)


Ion Andoni Del Amo: “Hobe da Esne Beltzaren patxanga, kanpotik Pitbull ekarri baino” - Durango - Anboto.org\n51. Durangoko Azoka\nIon Andoni Del Amo: “Hobe da Esne Beltzaren patxanga, kanpotik Pitbull ekarri baino”\nMarkel Onaindia 2016-12-06 11:00\nZer gertatu da euskal musikagaz? Zelako aldaketa eman da? Musika entzun eta disfrutatzeko modua asko aldatu da azken urteetan, eta bere erabilpen sozial edo politikoa ere ez da lehengoaren berdina. Galdera horiei eta askoz gehiagori erantzuten die Ion Andoni Del Amok ‘Party&borroka’ liburuan. Doktore tesian landu, eta orain Txalapartaren eskutik egongo da irakurgai, bertsio laburtuago batean. Del Amoren ustez, asko kosta da musikaren kontsumoan aldaketa bat ematea, baina gogoetarik egin barik gertatu dela dio.\nZer aurkituko du irakurleak zure lanean? Zelan egin duzu tesitik libururako egokitzapena?\nTesian egin nuena da, baina moldatuta. Marko teorikoa, metodologia eta hori guztia kenduta. Elkarrizketen analisia sartu dut bakarrik, eta, beraz, errelato bat da praktikan. Testuinguru lez aurreko hamarkadetan gertatutakoa sartu dut: euskal kantagintza berria, Rock Radical Vasco, 90eko euskal rocka... Jakue Pascualek, Josu Amezagak eta beste batzuek ere landu izan dute. Bigarren zatian, 2000tik aurrera zer gertatu den.\nZergatik aukeratu duzu izenburu hori?\nLehen martxa eta borroka zen. Hortik sortu ziren txosnak, zenbait taberna, gaztetxeak, jarrera eta ohitura batzuk... Party ipini dut, ingelesez festagaz, musika elektronikoagaz eta alderdi politikoekin lotzen delako.\nNon daude emandako aldaketaren oinarriak?\nEuskal kultura kontrakulturatik eraiki da urte askoan, batez ere hasieran. Euskara ez zen ofiziala, ez zegoen instituziorik... Gero, uztarketa eman zen mugimendu alternatiboen eta euskal kulturaren artean. Hain indartsua izan zen espazio hori, 25 urtez iraun duela, eta antzeko musika edo estiloekin jarraitu dugu. Hori agortu denean, apur bat fosilizatu zelako agian, aldaketa bat eman da bat-batean, azken bost urteetan. Musika elektronikoa eta komertziala hainbat lekutan sartu dira, baita txosnetan ere. Kosta egin da aldaketa ematea, eta ziurrenik gogoetarik egin barik gertatu da.\nMusika erreibindikatzaileak ez du lehen bezala eragiten. Zer egin daiteke espazio alternatiboetan? Zer egin daiteke euskal nortasunaren aldeko mugimenduetan?\nKontrakulturaren mitoa egokitu behar da, estetika aldetik ez dauka hainbesteko gaitasunik alternatiba bat irudikatzeko. Ez da apurtzailea, lehen legez, ile luzea edo belarritakoak eramatea. Probokazioek ez daukate hainbesteko gaitasun politikorik. Espazio horiek mantentzeko estetika eta musika zabaltzea beharrezkoa bada, ez da hain larria. Baina, gogoeta egin behar da, ezin dena egin da mutur batetik bestera pasatu eta musika komertziala bakarrik ipini. Patxanga, reaggetoia edota Pitbull gisako musikari erreakzionario bat sartzeko ez dugu arazorik, baina, ostera, herriko Dj bat ekartzeko aurreiritziak izan ohi ditugu. Hemengo rapagaz ere kostatu da.\nZure ustez, zergatik kostatu da beste musika estilo batzuk gehiago zabaltzea?\nRRVren itzalak tapoi moduan eragin du. Rap, elektronika, indie-popa... Adierazpen horiek egin dira, baina espazio kontrakulturaletan onartuak izateko arazoak eduki dituzte. Hori da bultzatu behar dena, musika komertziala beharrean. Hobe da Esne Beltzaren patxanga, kanpotik Pitbull ekarri baino.\n‘Poliki biluzten eman dugu gau osoa’ dio Berri Txarrakek ‘Lemak, aingurak’ abestian.\nFase politiko berri honetan, aldi berean eztanda festibo bat egon da. Hezurrak askatu eta dantzan ere hasi gara, gure eran bada ere (barrez).\nZelan ikusten duzu parranda giroa?\nHasiera batean, Interneti esker edozein musika entzun ahalko genuela eta aniztasuna zabalduko zela esaten zen, eta kontrako efektua gertatu da. Ia-ia leku guztietan, jende guztiak musika berbera entzuten du, komertziala. Londresen, Amsterdamen, Berlinen... beste estilo batzuk lantzen dituzte leku alternatiboetan.


Elixabete Perez Gaztelu: "Bizirik dagoen seinale da hizkuntza aldatzea" - Gipuzkoako Hitza\nElixabete Perez Gaztelu: “Bizirik dagoen seinale da hizkuntza aldatzea”\n2019, irailak 06 Albisteak, gipuzkoa, Gizartea 1013\n“Betidanik” izan du interesa hizkuntzaren idazkerarekin eta ahozkotasunarekin lotura duten gaietarako. Euskal Filologian irakasle gisa aritutakoa da Elixabete Perez Gaztelu (Errenteria, 1961), eta Deustuko Unibertsitatearen Donostiako campusean Komunikazio graduan Komunikazioaren Teoria, Ahozko komunikazioa eta Prentsa idatzia irakasten ditu egun. Idazketa akademikoa, berriz, Bizkaiko campusean, Euskal Hizkuntza eta Kultura graduan. Gazteen hizketaldiak Interneten hitzaldia eman zuen asteartean, EHUren udako ikastaroetan, Gazteak eta eleaniztasuna gaia hizketagai hartuta. Euskal Herriko gazteek Interneteko hizketaldietan, bereziki, “beste aldaera bat”, beste kode moduko bat sortu dutela uste du errenteriarrak.\nZein oinarriri heldu zenion astearteko hitzaldia osatzeko?\nGazte hizkerez hitz egin nuen, gazte guztiek ez baitituzte erabiltzen hizkera modu berak eta gazte berak ez baitu komunikatzen modu berean komunikazio egoera guztietan. Zein hizkuntza praktikaz ari garen bereizi behar da hizkera aipatzean: praktika idatziaz edo ahozko praktikaz. Hirugarren bat ere bada egun, eta, hain zuzen ere, horixe da gure aztergunea: txatetako mintzidatzia; hau da, mintzatzetik eta idaztetik zerbait duen idazkera berria. Txatetan ez da idazten idazkera arautuaren arabera, baina idazkera arautua dago oinarrian; eskolan ikasitakoa. Gazte euskaldunek Interneten, txatetan bereziki, beste aldaera bat sortu dutela erakustea zen xedea. Hau da, harreman informaleko txatetako mintzidatziaren bitartez, beste komunikazio esparru bat irabazi dugu euskararen komunikaziorako, ez baitu ordezkatzen idazkera edo ahoskera formala.\nGaur egun, gazteek nola kontsumitzen dute Internet?\nGuztiok kontsumitzen dugu Internet, ez gazteek soilik, eta ez helburu bererako. Guk, adibidez, ezinbestekoa dugu lanerako, hainbat ariketatarako, informazioa bilatzeko, idazteko, egunkariak edo testuak irakurtzeko… Euskadiko Gazteen Behatokiaren aurtengo txostenaren arabera, erkidegoko gazte guztiek (%99,7) egunero erabiltzen dute sare sozialen bat.\nGarai batetik aldatu egin al dira gazteen hizketaldiak?\nHizkuntza beti ari da aldatzen, eta bizirik dagoen seinale da hori. Hiztun bizirik ez duen seinale da aldatzen ez den hizkuntza. Beste kontu bat da hizkuntza aldatzeko modua, eta hizkuntzaren ideologiaren araberakoa izaten da hori. Egun, estandarizazioaren eta eskolatzearen ondorioz, ikaragarri zabaldu da hiztun profila, eta aldaketa asko etorri da horrekin.\nPuri-purian daude sare sozialak. Zein iritzi duzu hizkuntzaren zuzentasuna kontuan hartuta?\nHiztunek zein sare sozial eta zertarako erabiltzen duten jakiteko, zuzena zer den zehaztu beharko genuke lehenengo. Sare sozial guztietan ez dut uste zuzentasunaren kontzeptua modu berean aplikatu behar denik. Lagunarteko txat talde batean, adibidez, ez dut uste zuzentasunak funtzio handirik duenik. Baina, herrian kartelen bat jarri behar bada, zaindu egin behar da hori. Pribatua eta publikoa zer den ere kontuan hartu beharko litzateke.\nHizkuntzak elkarren artean nahastu egiten direla uste duzu?\nHori ez da gauza berria. Denok elebidunak gara gutxienez; eleaniztunak gara denok. Hizkuntzen artean harremana dagoenean, ezinbestekoak dira hizkuntzen arteko nahasketak. Kode aldaketa horri norberak jarri behar izaten dio muga, eta komunikazio helbururen bat ba ote duen aztertu behar izaten da. Kike Amonarriz soziolinguistak ere esana du hizkuntzak nahastea dela, agian, gazte hizkeraren ezaugarrietako bat. Eleaniztunen arteko jolasetako bat izan daiteke hitz nahasketena. Baina gazte guztiek ere ez dute hizkuntzarekiko sentiberatasun bera. Gure azterketan ikusi dugu badirela kode aldaketarik apenas egiten duten gazteak ere.\nIrakasle zarenez, zein ikuspegi daukazu ikasleekiko?\nKezkati samar nago, nire belarriek campusetan bertan ez dutelako entzuten euskara gehiegi. Ez dakit ez ote garen erlaxatu; indar pixka bat galdu dugu. Zorionez, azken inkesten arabera, etxean gehiago hitz egiten da euskaraz.\nZein ahulezia nabari dituzu komunikazioan?\nAhozkotasunari dagokionez, desberdintasun handia sumatzen dut lekuaren arabera. Gazteek unibertsitatean, zeregin akademikoetan, ez lukete adierazi beharko kalean, lagunartean bezala. Hizkuntzaren erabilera zainduak eskatzen duen hizkera ere indartu beharko genukeela uste dut. Bestalde, joera bat ere badago zenbat eta itxiago hitz egin, orduan eta euskaldunago sentitzekoa edo, baina, horrela jarraituz gero, elkar ez ulertzera irits gaitezke. Elkar ulertzeko sortu zen euskara batua, ezta?\nZein aldaketa espero dituzu gazteen hizketaldietan?\nGazteen bizimoduan hainbesteko tokia duen komunikazio esparrua, sare sozialen mundua, baliagarri izatea itxaro dut. Bere buruarengan konfiantza handirik ez duenarentzat, euskaraz ongi, erdipurdi edo gaizki dakien horrentzat, testuinguru mesedegarria izan daiteke.


Euskal Astearen barne izango da Trikitilari Gazteen Getariako XIX. Txapelketa | El Diario Vasco\nCosta UrolaEuskal Astearen barne izango da Trikitilari Gazteen Getariako XIX. Txapelketa\nEuskal Astearen barne izango da Trikitilari Gazteen Getariako XIX. Txapelketa\n2017ko finala. Txapeldunak Berdura Plazako oholtzan. / AMAXKAR\nIzena emateko epea zabalik dado eta datorren osteguna izango da azken eguna\nGETARIA. Sábado, 12 mayo 2018, 11:10\nHilabete amaieran ospatuko da Getarian Euskal Astea eta bere barne Trikitilari Gazteen XIX. Txapelketa, hilaren 26an Berdura Plazan. Arratsaldeko 17:00etan hasiko da lehia eta sei bikote sailkatuko dira, kontutan izanik deialdi irekia dela, bikote asko apuntatuko balira, kanporaketa bat egingo li-tzateke, txapelketa aurretik.\nParte hartu nahi duten trikitilariek baldintza hauek bete behar dituzte: adinari dagokionez 18 urte bitartekoak izan behar dute (18 urte barne). Bikote bakoitzak hiru pieza jo beharko ditu txapelketaren barne, trikitia, pot-pourria eta aukeratzeko beste pieza bat hauen artean, arin-arina, fandangoa edo porrusalda. Pot-pourriak gehienez zazpi minutuko iraupena izango du.\nEpaimahaiak bere erabakia ematerakoan kontutan zera izango du bere balorazioa egitean: piezen zailtasuna, bat etortzea, kantua, dan-tzagarritasuna eta panderojolearen lana.\nEuskal Jaien barne jokatzen denez txapelketa hau, baserritar arropekin agertzea derrigorrezkoa da.\nSariak honela banatuko dira: lehenengo bikoteari txapelak eta ordainsari (250 euro), bigarren sailkatutako bikoteari 150 euroko ordainsaria eta hirugarren suertatzen direnentzat 100 euroko ordainsaria. Beste hiru bikoteak 60 euroko ordainsaria izango dute. Getariar bikote onenari ere saria emango zaio.\nOinarriak Getariako Udaletxean eta web orrian (www.getaria.eus) egongo dira interesdun guztiek ezagutu ditzaten. Horretarako 943 896024 telefonora deitu daiteke edo kultura@getaria.org helbide elektronikora jo. Izena emateko azken eguna hilak 17a izango da.\nConstrucciones Moyua baino ez da aurkeztu Zumarte handitzeko lanak egiteko lehiaketara Ibai Ondo parkeko edadetuentzako kirol zirkuitua eraberritua izan da


Nietzsche bizitza | Filosofía y ética | Xuletas, chuletas para exámenes, apuntes y trabajos\nEscrito el 8 de Abril de 2016 en vasco con un tamaño de 4,59 KB\nFilosofia bitalisten irrazionalismoa eraiki eta sostengatzen duen korrontea da bitalismoa. Beronen ordezkaririk garrantzitsuenak F. Nietzsche, J. Ortega y Gasset eta H. Bergson dira.\nFilosofia honek aldi berean positibismoa eta idelaismoa biak gainditu zituen. Bitalismoarentzat bizitza da balio nagusia eta baita errealitate funtsezkoena ere. Bizitza ez da ez materia hutsa, ezta zerbait metafisikoa ere. Bitalismoak intelektualismoaren kontra jotzen du, bizitzaren errealitatea hobeto atzematen baita balioz eta sentimendue, arrazoimenaz baino. Ondorioz, pentsamendu mekanizista, arrazionalista eta estatikoa arbuiatu egiten dira. Aldiz animikoa, bitala, dinamikoa eta irrazionala goretsi egiten dira. Bitalismoak giza alderdi dinamikoan eta tragikoan sakontzen du.\nHauek lirateke funtsezko berezitasunak:\nIrrazionalismo ontikoa: Honek esan nahi du errealitatearen zerizana razional ez den zerbaitetan datzala. Kasu honetan bizitzaren baitan. Bizitza da jatorrizko printzipioa.\nIrrazionalismo noetikoa: Honek esan nahi du errealitatea (bizitza) kategoria razionalen bidez ezin dela ulertu.\nKimiko hutsen ukoa: Fenomeno bitala indar fisiko-kimikoen jokoaz bakarrik ezin azal daitekeela sinesten du. Bizitzaren filosofietan aintzinako filosofia bitalista birsortzen da. Tesi horren arabera, bizitza eta fenomeno organikoak ezin azal daitezke materiazko printzipio fisiko eta kimikoen bidez, horien oinarria vis vitalis izeneko bizitzaren indarrari baitagokio. Baina bitalistek aipatutako bizitza ez da bizitza biologikoa, ez behintzat hori lehenik, gizakiaren elementu afektiboak, pasionalak eta instintuzkoak biltzen dituen bizitza baizik.\nNietzscheren ustez, bizitza, oinarrian, aginte nahian datza. Bizitza Macht (indarra, boterea) da, beraz, dinamismoa, aldakuntza, eragozpenen kontrako borroka, zentzu erlatiboak.Bizitzan ez dago ezer absoluturik, baina bizitza gauza guztiak baloratzeko erreferentzia da: egiazkoa da bizitzari laguntzen diona; ona da bizitzari laguntzen diona.\nBizitza da, bitalista guztientzat bezala, errealitate bakarra eta funtsezkoena. Nietzscheren bizitza ez da filosofo zaharren izana bezalakoa, baizik eta Heraklitoren bilakaeraren antzekoa, etengabeko jario bat, non kontrakoen borroka eta harmonia nagusitzen den. Azkenik, bizitza kontzeptua integralki ulertzen du Nietzschek (eta bitalismoak ere bai): bizitzaren zenbait aspektu garrantzitsu guztiz irrazionalak dira eta , ondorioz, bizitza ezin da ulertu mekanizismotik, ezta kategoria arrazionaletatik ere.\nBizitza goranzko nietzsche Errealitatea filosofia Edif Bizitza goranzko: Nietzsche bitalismoa bizitza Nietzscheren bizitza xuleta nietzsche bizitza


Euskadiko Teknologia Parkeen Sareak Batxilergoko 800 ikasle hartuko ditu . Noticias de Alava\nEuskadiko Teknologia Parkeen Sareak Batxilergoko 800 ikasle hartuko ditu\nEP - 2018(e)ko martxoaren 5a, astelehena - 12:14etan eguneratua\nLos centros de Formación Profesional son el nexo de unión entre el mundo educativo y la empresa y el mundo laboral\nEuskadiko Teknologia Parkeen Sareak atearte honetan, hilak 6, Lanbide Heziketarako Esperientziaren Foroan parte hartzen duten Batxilergoko 800 bat ikasleak hartuko ditu. Jardunaldia, IKASLAN eta HETEL Lanbide Heziketarako elkarteekin bat antolaturik,ikasketa hauenganako ikasle gazteenen interesa handitzea du helburu, "etorkizun hurbilean haien lanpostuak izan daitezkeenak erakutsiz".\nBILBO. Honela, Araba, Bizkaia eta Gipuzkoako Parkeek batera garatuko dute bisita eta hitzaldi programa bat, non euskal Lanbide Heziketaren "enplegagarritasun handia" izango den gai nagusienetariko bat -140 tituluen artean, okupazioa batez besteko %80koa da, industria-zikloetan %100ekoa izanik-.\n"Kopuru horiek giza dimentsioa har dezaten balioko du foroak, graduatu diren zenbait ikasleren eta gaur egun ikasten ari diren beste batzuen parte hartzeari esker. Horiek azalduko dute zergatik matrikulatu ziren LHan, gaur egun Euskadiko ikasleen %50ek egiten duen bezala. Horietako batzuk, gainera, Unibertsitate titulua eskuratu eta gero matrikulatzen dira", jardunaldiaren antolatzaileek ohartarazi dutenez.\nHorretaz gain, azalduko dute, prestakuntza dualaren bidez lantokietan praktikak egiteko aukerari esker, "etorkizuneko aurreikuspenak nabarmen hobetu zaizkiela" eta, areago, esperientzia horrek beren negozioak sortzeko prestatu dituztela. Esperientzia pertsonal horien berri izateaz gain, LHak enpresetan "zein ospe ona duen" ere egiaztatu ahal izango dute bisitan parte hartuko duten ikasleek.\nEkimena, aurten hirugarren edizioa beteko duena, Euskadiko Teknologia Parkeen Sarearen 2017-2020 Plan Estrategikoan txertaturik dago. Gazteen artean zientzia eta teknologiarekiko bokazioa sustatzea da Planaren helburuetako bat. Kontuan izan behar dugu Sarean bildutako 540 enpresak euskal industria ehuneko "punta-puntako enpresak" direla, hain zuzen ere Ikerkuntza + Garapenean (I+G) egiten duten inbertsioagatik (Euskadiko gastu osoaren %*42) eta, batez ere, goi eta erdi mailako titulazioetan "talentua erakartzeko" duten gaitasunagatik.\n200 IKASLE BIZKAIAN\nHain zuzen, Batxilergoko 1. mailako 200 ikasle Bizkaiko Zientzia eta Teknologia Parkera joango dira martxoaren 6an. 10:00etan, hasiera emango zaio jardunaldiari, Parkeko entzunaretoan, Parkearen eta hango enpresen jarduerari buruzko azalpen laburra emanez.\nXabier Díaz, Parkeko Kooperazio eta Enpresei zuzendutako Zerbitzuen Saileko arduradunak inauguratuko du Foroa. Inaugurazioa egin eta gero, mahai inguru bat egingo da. Hartan, lau ikaslek _Lanbide Heziketako zikloa amaitu dutenek edo oraindik etapa horretan daudenek_ zer prestakuntza eta lan esperientzia izan duten azalduko dute, eta nola erabaki zuten LH ikastea edo, zenbait kasutan, nola sortu duten euren enpresa.\nIldo berean, 11.00etatik aurrera Parkearen zenbait enpresa bisitatuko dute nola funtzionatzen duten eta zer behar profesional dituzten zuzen-zuzenean jakiteko.


Euskal Herriko bidaia-gida/Ibilbideak/Oketa, erraldoiari begira — Wikibooks\nEuskal Herriko bidaia-gida/Ibilbideak/Oketa, erraldoiari begira\nOketa, erraldoiari begira\nEtxaguen, Umarango haitza, Oketa\n8 km. 2 ordu ta 15 mn.\nOketa eta Gorbeia mendiak elkarri begira daudela dirudi. Ibilbidea Zigoitiako Etxaguen herrian hasiz gero, paisaiaz ez ezik, historiaz ere bapo asebeteko gara.\nEtxaguen herriak kokapen ezin hobea du Zigoitiako udalerrian. Oketa mendiaren altzoan dago, eta paisaia ederraz goza daiteke herrigunetik. Eliza dotore erakusten du; zoritxarra gain-gainera etorri zitzaion 36ko gerran, eta erabat suntsituta geratu zen, arkitektura erromanikoa betiko galtzeraino, Micaela Portilla ikerlariak bere katalogo artistikoan jakinarazia duenez. Bistan da itsasargi baten moldean berreraiki zutela tenplua, dotore-dotore.\nBestelako zoria izan zuten, ordea, gerra garaiko gudarien gorpuzkiek. Elizaren ondoan izanagatik ere, ia 80 urte igaro behar izan dira memoria historikoarekin bakea egiteko. Aranzadi zientzia elkartekoek lagunduta eta Felix Placer herriko apaizaren ekimenez, hamaika gudariren arrastoak berreskuratu zituzten orain hiru urte. Denak eliza berrituaren atzealdeko zelaian zeuden, errepidearen ertzean.\nEtxaguen herritik abiatuko gara Okatara igotzeko. San Agustin eliza inguruan, autobus geraleku bat ikusiko dugu, eta, haren ondoan, kale bat, gora egiten duena. Handik joko dugu, Kontzeju etxearen eta bolatoki estaliaren ondotik. GR 25 ibili luzeko zidorraren arrastoak bistaratuko ditugu urratsak egitearekin batera. Ohartu gabe, herriko iturriaren aurrean izango gara. Hurbil, harrizko etxe dotore bat ikusiko dugu, huntzak guztiz harrapatua. Eskuinera egingo du han, eta, arditegia atzean utzita, porlan bideari jarraituz ur biltegira iritsiko gara. Gorbeiako Natur Parkean gaude. Langa metalikoa zeharkatu ondoren, iparralderantz segituko dugu.\nBidea bitan banatzean, zuzen jarraituko dugu, eta aurrean dugun zelaia alderik alde zeharkatuko. Udalerriko mapa toponimokoak Magdalena izen lekua dakar inguruko bazterrok izendatzeko. Nonbait, 1930era arte, Magdalena izena zuen baseliza sonatu bat existitu zen han. Haren ingurura jendetza bildu ohi zen urtero, erromeriara deituta; izan ere, Oketako magalotan kofradia garrantzitsu bat osatua zuten, eta debozioa handikoa zen, Zigoitiako kofradeetan ez ezik, Zuia, Aiara, Aramaio eta Gasteizkoetan ere.\nOketa eta Gorbeia[aldatu]\nZelaia amaitzean, pista nagusitik irten, eta ezkerrera egiten duen basabidetik jarraituko dugu. Hasieran, pinuen artera eramango gaitu bideak; minutu gutxiren buruan, ordea, pagadi eder batek inguratuko gaitu han. Gero, ezkerrera egingo du, eta Zubialdeko sakanari begira jarriko gara. Begien aurrean, Gorbeia eta Oketa mendi biak izango ditugu. Alanbre edo itxitura baten ondora iristean, eskuinetik gora jotzen duen bidexkatik ekingo dugu. Hariztiaren aldean ikusiko dugu Umarango haitza izeneko paraje karstikoa. Noranzkoa aldatu gabe, aldatsean gora betiere, kareharriz jantzitako lurzorua zeharkatzen lagunduko digu bidexkak. Hala, Oketako lepora iritsiko gara. Eskuinera luzatzen den lerroari jarraituta, Oketako tontorrera helduko gara.\nPanoramikaz bapo gozatuta, hegoaldera jaisten hasiko gara. 36ko gerrako trintxerak zeharkatu, eta Zadorrako urtegietan iltzatuko dugu gure soa. Larre zabalak zapalduz, itxitura batek babestuta daukan hezegune txiki baten ondora helduko gara. Hegiz hegi jarraitzeari utziko diogu han, eta, eskuinera okertuz, Oketako magalak korritzen hasiko gara. Errekasto pare bat zeharkatuko dugu laster, eta Uribai inguruko pinudira helduko gara. Igoeran egindako bidearekin topo egingo dugu han.


Rencurel - Wikipedia, entziklopedia askea.\nDidier LATTARD (2014-2020)\n45° 06′ 09″ N, 5° 28′ 22″ E / 45.1025°N,5.4727777777778°E / 45.1025; 5.4727777777778Koordenatuak: 45° 06′ 09″ N, 5° 28′ 22″ E / 45.1025°N,5.4727777777778°E / 45.1025; 5.4727777777778\nSaint-Pierre-de-Chérennes, Villard-de-Lans, Saint-Julien-en-Vercors, Choranche, Izeron, Malleval-en-Vercors, Autrans-Méaudre-en-Vercors, Presles, Rovon eta Saint-Gervais\nRencurel Frantziako udalerri bat da, Isère departamenduan dagoena, Auvernia-Rhône-Alpeak eskualdean. 2013an 310 biztanle zituen.\n2007an Rencurel udalerrian erroldatutako biztanleak 310 ziren. Familiak 124 ziren, horien artean 40 pertsona bakarrekoak ziren (24 bakarrik bizi ziren gizonak eta 16 bakarrik bizi ziren emakumeak), 28 seme-alabarik gabeko familiak ziren, 32 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 278 etxebizitza zeuden, 134 familiaren etxebizitza nagusia ziren, 117 bigarren erresidentzia ziren eta 27 hutsik zeuden. 209 etxeak ziren eta 65 apartamentuak ziren. 134 etxebizitza nagusietatik 110 bere jabearen bizilekua ziren, 21 alokairuan okupaturik zeuden eta 3 doan lagata zeuden; 1ek gela bat zuen, 11 etxek bi zituzten, 21 etxek hiru zituzten, 28 etxek lau zituzten eta 73 etxek bost zituzten. 97 etxek euren parking plaza propioa zuten azpian. 69 etxetan ibilgailu bat zegoen eta 52 etxetan bat baino gehiago zituzten.\nRencurel udalerriko biztanleria-piramidea 2009an .\n2007an lan egiteko adina zuten pertsonak 192 ziren, horien artean 146 aktiboak ziren eta 46 inaktiboak ziren. 146 pertsona aktiboetatik 134 lanean zeuden (69 gizon eta 65 emakume) eta 12 langabezian zeuden (8 gizon eta 4 emakume). 46 pertsona inaktiboetatik 22 erretiraturik zeuden, 13 ikasten zeuden eta 11 "bestelako inaktibo" gisa sailkaturik zeuden.\n2009an Rencurel udalerrian 129 unitate fiskal zeuden, 310 pertsonek osaturik. Pertsona bakoitzeko diru-sarrera fiskalaren mediana urteko 15.704 euro zen.\n2007an zeuden 17 komertzioetatik, 2 erauzte enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 1 ibilgailuen saltze eta konpontze enpresa zen, 2 garraio enpresak ziren, 4 ostalaritza eta jatetxe enpresak ziren, 1 zerbitzu enpresa zen eta 1 administrazio publikoko enpresa zen.\n2009an zeuden norbanakoentzako 5 zerbitzu publikoetatik, 1 posta bulegoa zen, 3 igeltseroak eta 1 jatetxe.\n2000. urtean Rencurel udalerrian 19 nekazaritza-ustiategi zeuden, 477 hektarea erabiltzen.\nVaulnaveys-le-Bas (4,5 km)\nMéaudre (5,0 km)\nMalleval-en-Vercors (5,7 km)\nSaint-Julien-en-Vercors (6,1 km)\nPresles (7,3 km)\nChoranche (7,5 km)\nWikimedia Commonsen badira fitxategi gehiago, gai hau dutenak: Rencurel\nOrriaren azken aldaketa: 22 urtarrila 2018, 22:17.


AURREKONTU PARTE-HARTZAILEEN BIGARREN DEIALDIA | ConsejuvNA\nAURREKONTU PARTE-HARTZAILEEN BIGARREN DEIALDIA\n15.05.17 | Sin categorizar\nLehenengo deialdia bukatuta, aurrekontu osoA ez zen bukatu eta, diru honekin gazte projektuak eramateko helburuarekin, bigarren deialdi bat ireki da gazteok gure ideak aurrekontu partehartzaile hauen bidez aurrera eramateko. Oso denbora gutxi dago proposamenak aurkezteko (epea bihar bertan bukatzen bait da), baina aurkezteko prozesua oso erraxa da eta denbora gutxi eramaten du.\nEsteka honen bidez egin dezakezua.\nLehenengo aldiz, Nafarroako Gobernuaren Kirol eta Gazteria Gaietako Institutuak (INDJ) 30.000 euroko aurrekontu bat onartu du modu parte hartzailean gestionatu dadin. Horrek ateak zabaltzen dizkigu pertsona gazteoi (14 eta 30 urte artekoak) interesgarrienak iruditzen zaizkigun proiektuak proposatu ahal izateko eta azkenean gurea hautatuetako bat izaten bada, aurrera eraman eta prozesu osoan (diseinua, gestioa eta ebaluaketa) parte hartu ahal izateko.\nHorretarako, zuen proiektua INDJ-ra proiektua bidali behar duzue ondorengo web orrialdearen bidez, maiatzaren 11tik ekainaren 11 bitartean. Garrantzitsua da kontuan hartzea proiektuak aurkezteko unean: aurrekontuaren gutxienekoa 12.000€ izan behar dela eta gehienekoa berriz, 15.000 €.\nEpemuga heltzean, Batzorde ebaluatzaile batek hautatuko ditu baldintzak betetzen dituzten proiektuak eta jarraian, epe bat zabalduko da proiektuen bozketa herrikoia egiteko, ekainaren 16tik 23ra bitartean.\nHona hemen dokumentazioa beharrezko informazio guztiarekin: epeak, datak, parte hartzeko moduak, bozkatzeko epeak etab.\nJadanik ideia edo proiekturen bat bururatu bazaizu baina aurkezteko moduari edo haren bideragarritasunari dagokionez zalantzak badituzu, Jar zaitez gurekin harremanetan eta lagunduko dizugu!


NOLA BLOKEATU EDO DESBLOKEATU GELAXKAK EXCEL-EN? (2021) - LEUNA\nNola blokeatu edo desblokeatu gelaxkak Excel-en?\nBatzuetan ez duzu zure Excel orrietako gelaxka batzuk aldatzea nahi. Excel-en gelaxkak nola blokeatu edo desblokeatu ikasten ikas dezakezu.\nMicrosoft Excel-ek gure datuak modu taulatuan eta antolatuta gordetzeko modu bikaina eskaintzen digu. Baina datu horiek beste pertsonen artean partekatzean alda daitezke. Zure datuak nahita egindako aldaketatik babestu nahi badituzu, Excel orriak blokeatuta babestu ditzakezu. Baina, agian, hobe ez den muturreko urratsa da. Horren ordez, gelaxka, errenkada eta zutabe jakin batzuk ere blokea ditzakezu. Adibidez, erabiltzaileei datu zehatzak sar ditzakezu baina gelaxkak informazio garrantzitsuarekin blokeatzea. Artikulu honetan, modu desberdinak ikusiko ditugu blokeatu edo desblokeatu gelaxkak Excel-en.\nNola blokeatu gelaxka guztiak Excel-en?\nNola blokeatu eta babestu gelaxka indibidualak Excel-en?\nNola desblokeatu eta babestu gelaxkak Excel orrian?\nNola desblokeatu gelaxka partikularrak babestutako orri batean?\nOrri osoa blokeatu dezakezu edo zure gelaxkak aukeratu ditzakezu zure aukeren arabera.\nGelaxka guztiak babesteko Microsoft Excel , orri osoa babestu behar duzu. Orriko gelaxka guztiak gehiegizko idazketa edo edizioren aurka babestuko dira lehenespenez.\n1. Aukeratu ' Babestu orria 'Pantailaren behealdean' Lan orria Fitxa Edo zuzenean ' Berrikusi fitxa 'En Aldaketen taldea .\n2. ' Babestu orria ’Elkarrizketa-koadroa agertzen da. Aukeratu dezakezu zure Excel orria pasahitz batekin babestea edo ' pasahitzak zure Excel orria babesteko ’Eremua hutsik.\n3. Aukeratu ekintzak babestutako orrian baimendu nahi dituzun zerrendatik eta egin klik 'Ados' botoian.\n4. Pasahitza sartzea aukeratzen baduzu, ' pasahitza baieztatu ’Elkarrizketa-koadroa agertuko da. Idatzi berriro zure pasahitza prozesua amaitzeko.\nIrakurri ere: Nola kendu pasahitza Excel fitxategitik\nGelaxka bakarrak edo gelaxka sorta bat blokea ditzakezu beheko urratsak jarraituz:\n1. Hautatu babestu nahi dituzun gelaxkak edo barrutiak. Saguarekin edo zure hitz gakoen Maius eta Gezi-teklak erabiliz egin dezakezu. Erabili Ktrl tekla eta sagua hautatzeko aldamenekoak ez diren zelula eta barrutiak .\n2. Zutabe osoak eta errenkadak blokeatu nahi badituzu, hautatu ditzakezu haien zutabe edo errenkada hizkian klik eginez. Aldameneko zutabe ugari ere aukeratu ditzakezu saguaren eskuineko botoiarekin klik eginez edo maius tekla eta sagua erabiliz.\n3. Formula duten gelaxkak soilik hauta ditzakezu. Hasiera fitxan, egin klik gainean Edizio taldea eta gero ' Bilatu eta hautatu '. Egin klik gainean Joan Berezira atalera .\n4. Elkarrizketankoadroa, hautatu Formulak aukera eta egin klik Ados .\n5. Blokeatu nahi diren gelaxkak hautatu ondoren, sakatu Ktrl + 1 elkarrekin. ' Formatu gelaxkak ’Elkarrizketa-koadroa agertuko da. Aukeratutako gelaxken gainean eskuineko botoiarekin klik egin dezakezu eta Formateatu gelaxkak aukera aukeratu elkarrizketa-koadroa irekitzeko.\n6. Joan ' Babes 'Fitxa eta egiaztatu' blokeatuta ’Aukera. Egin klik gainean Ados , eta zure lana amaitu da.\nOhar: Aurretik babestutako Excel orri batean gelaxkak blokeatzen saiatzen ari bazara, lehenik orria desblokeatu eta goiko prozesua egin beharko duzu. Zuk gelaxkak blokeatu edo desblokeatu ditzake Excel-en 2007, 2010, 2013 eta 2016 bertsioetan.\nOrri osoa zuzenean desblokeatu dezakezu Excel-eko gelaxka guztiak desblokeatzeko.\n1. Egin klik 'gainean Babestu orria ' gainean ' Berrikusi fitxa 'En taldea aldatzen du edo egin klik aukeran eskuineko botoiarekin klik eginez Fitxa fitxa.\n2. Orain gelaxketako datuetan edozein aldaketa egin dezakezu.\n3. Orria desblokeatu dezakezu ' Formatu gelaxkak elkarrizketa-koadroa.\n4. Hautatu orriko gelaxka guztiak arabera Ktrl + A . Ondoren, sakatu Ktrl + 1 edo egin klik eskuineko botoiaz eta aukeratu Formatu gelaxkak . ' Babes 'Formatu gelaxkak elkarrizketa-koadroaren fitxa, desmarkatu' Blokeatuta ’Aukera eta egin klik Ados .\nIrakurri ere: Fix Excel OLE ekintza bat osatzeko beste aplikazio baten zain dago\nBatzuetan, babestutako Excel orriko gelaxka zehatzak editatu nahi dituzu. Metodo hau erabiliz, zure orriko banakako gelaxkak desblokeatu ditzakezu pasahitz baten bidez:\n1. Aukeratu pasahitz bidez babestutako orri batean desblokeatu behar dituzun gelaxkak edo barrutiak.\n2. ' Berrikuspena 'Fitxa, egin klik' Utzi erabiltzaileei Barrutiak editatzeko ’Aukera. Aukera atzitzeko zure orria desblokeatu behar duzu lehenik.\n3. ‘Utzi erabiltzaileei barrutiak editatzeko’ elkarrizketa-koadroa agertzen da. Egin klik ' Berria ’Aukera.\n4. A ' Range berria ’Elkarrizketa-koadroa honekin agertzen da Izenburua, gelaxkak aipatzen ditu, eta Barrutiaren pasahitza zelaia.\n5. Izenburua eremuan, eman izena zure barrutiari . ' Zelulari egiten dio erreferentzia ’Eremuan, idatzi gelaxken barrutia. Aukeratutako gelaxken barrutia jada baditu lehenespenez.\n6. Idatzi pasahitza Pasahitza eremuan eta egin klik gainean Ados .\n7. Idatzi berriro pasahitza pasahitza baieztatu ’Elkarrizketa-koadroa eta egin klik Ados .\n8. Barruti berria gehituko da . Urratsak berriro jarrai ditzakezu barruti gehiago sortzeko.\n9. Egin klik ' Babestu orria ’Botoia.\n10. Idatzi pasahitza orrialde osorako 'Babestu orria' leihoan eta aukeratu ekintzak baimendu nahi duzu. Egin klik Ados .\nhamaika. Idatzi berriro pasahitza berrespen-leihoan eta zure lana amaituta dago.\nOrain, zure orria babestuta badago ere, babestutako gelaxka batzuek babes maila gehiago izango dute eta pasahitzarekin bakarrik desblokeatuko lirateke. Barrutietarako sarbidea ere eman dezakezu pasahitzik sartu beharrik gabe:\n1.Barrutia egin zenuenean, egin klik ' Baimenak ’Aukera lehenengo.\n2. Egin klik gainean Gehitu botoia leihoan. Idatzi erabiltzaileen izena Idatzi hautatzeko objektuen izenak ’Kutxa. Pertsonaren erabiltzaile izena zure domeinuan gordetako moduan idatz dezakezu . Egin klik gainean Ados .\n3. Orain zehaztu erabiltzaile bakoitzaren baimena 'atalean Talde edo erabiltzaile izenak ’Eta egiaztatu Onartu aukera. Egin klik gainean Ados , eta zure lana amaitu da.\nHauek dira ahal duzun modu desberdinak blokeatu edo desblokeatu gelaxkak Excel-en. Zure orria nola babesten den jakitea oso beharrezkoa da ustekabeko aldaketatik babesteko. Excel orriko gelaxkak aldi berean babestu edo babestu ditzakezu edo barruti jakin bat hautatu. Erabiltzaile jakin batzuei sarbidea eman diezaiekezu pasahitzarekin edo gabe. Jarraitu goiko urratsak arretaz, eta ez zenuke arazorik izan behar.\nfacebook messenger sarearen zain\nWindows 10-ek flash drive erabiltzen du ahari gisa


Bateraguneko atxiloketak eta zigorrak ez ziren justuak izan, basakeria juridiko-politikoa baizik\n2019/01/22 :: 5:18\nHemen zaude: EUSKAL HERRIA "Bateragune Auzia" Bateraguneko atxiloketak eta zigorrak ez ziren justuak izan, basakeria juridiko-politikoa baizik\n2018/11/06\tEuskal Herria\t- "Bateragune Auzia"\nHerrien erabakitzeko eskubideak eskatzen duen konponbide demokratikoaren bidean, Euskal Herrian zein Katalunian auzi politiko guztien amaiera eta presoen politikoen askatasuna eskatzen dugu LABetik.\nBateraguneko epaiketa ez zen inpartziala izan. Hala ebatzi du gaur Estrasburgoko auzitegiak, Euskal Herrian beti argi izan dugun baieztapena berretsiz. Herri honetan aspaldi eman genuen bai epaia, herri erantzun anitz eta zabal batekin eman ere, Bateragune auziko atxiloketak eta zigorrak ez zirelako justuak izan, basakeria juridiko-politikoa baizik.\nUrte luzez askatasuna bahitu eta eskubide zibil eta politikoak urratu dizkiete Miren Zabaleta, Sonia Jacinto, Arkaitz Rodriguez, Arnaldo Otegi eta Rafa Diezi eta ez dago sententziarik egindako kaltea erreparatzeko. Hori horrela da, baina aldi berean LAB sindikatutik ongietorria ematen diogu Estrasburgoren ebazpenari, espainiar Estatuaren izaera antidemokratikoa eta justiziaren erabilpen politikoa agerian uzten dituelako.\nBateragunekoen delitu bakarra izan zen Euskal Herriarekiko konpromisotik, gure herrian bake eta konponbide demokratikorako garai berri bat irekitzeko lanean aritzea. Euskal Herrian gatazka politikoa gainditzeko Ezker Abertzaleko militante hauek jokatutako papera eta egindako ekarpena oso garrantzitsua izan da. Denbora izan da testigu.\nEstatuak zituen blokeo mekanismo guztiak martxan jarri zituen Ezker Abertzalearen estrategia politikoa zapuzteko. Eta Bateragunekoek, aurretik eta ondoren auzi ezberdinetan injustuki zigortutako beste hainbat euskal herritarrek bezala, garesti ordaindu zuten justiziaren erabilpen politikoa. Zorionez, determinazioz egin zen aurrera gatazkaren arrazoiak eta ondorioak gainditzeko, eta Euskal Herrian garai berri bat irekitzeko.\nGaurko ebazpen honekin enegarrenez Estrasburgok Espainia zuzendu du. Eta hala ere, ezin Espainiako justiziatik justiziarik espero. Ez orduan, ez orain, Estatua ez zen prest azaldu aldaketak ekarriko dituen prozesu demokratiko batean sartzeko. Hori ikusi dugu Euskal Herrian eta ikusten ari gara Katalunian ere. Espainiak justizia modu injustuan erabiltzen jarraitzen du; herrien erabakitzeko eskubidea termino demokratikoetan konpontzeko eskaintzarik gabe jarraitzen du; eta jarraitzen du etengabe eskubide zibil eta politikoak bidegabeki urratzen.\nHerria bake bidean jartzeagatik bost lagun espetxeratu eta zigortzea basakeria izan zen moduan, herriari hitza emateagatik erbestean edo espetxean izatea, eta, ez dezagun ahaztu, inolako bermerik gabeko epaiketa baten zain, disparate juridiko eta politikoa da.\nHerrien erabakitzeko eskubideak eskatzen duen konponbide demokratikoaren bidean, auzi politiko guztien amaiera eta presoen politikoen askatasuna eskatzen dugu LABetik. Arrazoi asko ditugu, gehiegi, mobilizatzen jarraitzeko.


Ihesi: Oletatik Izazpira mendi bizikletaz\n2019ko abenduaren 07a, larunbata | Ordua Euskal Herrian 10:44:23\nAginaga (Agiña) auzora iristeko, Zumarraga eta Urretxun barna doan bide-gorria edo G-631 errepidea hartuko dugu. Azkoitiranzko norabidean bi kilometro inguru egingo ditugu bailarari izena ematen dion Urola ibaiaren ertzetik, Agiñara eramango gaituen bidegurutzera heldu arte. Eskuinera egin eta bideak berehala egiten du gora. Agiñara bitarteko 3,5 kilometroak ordea, erraz igoko ditugu. Aldapa etzan samarra da, giharrak berotzeko aproposa eta, gainera, auto gutxi ibili ohi da gora eta behera. Dena den, hara iristean geratu egingo gara, paisaiaz gozatu eta iturrian bidoia betetzeko, Antiora heldu arte ez baitugu beste iturririk topatuko.\nBidoia bete ostean gorantz doan bidea hartuko dugu, Jeronimo Iturbe Legorburu "Agiñeta" aizkolariaren omenezko eskultura atzean utzita. Hogei metro eskasera Muxika baserria dago. Bidea bitan zatitzen da bertan. Ezkerrera egiten duen pista zuritik nahiz parean daukagun mendi-bidetik Oleta lepora helduko gara, baina guk ezkerrekoa hartuko dugu, Zumakorta baserrirantz doan pista, bizikletan igotzeko samurragoa baita.\nHasieran suabe-suabe joango gara, baina metro gutxira bidea tente jarriko da. Litekeena da plater txikia sartu behar izatea. Hobe dugu mendi-bidean sartzean erdiko platerera ez pasatzea. Ez behintzat aurrerago dagoen eskuineranzko 180 graduko bihurgune gogorra gainditu arte. Hortik aurrerako aldapak leunagoak dira eta berehala iritsiko gara Oletara (756 m).\nOletara heltzean burdinazko gurutzea eskuinera ikusiko dugu, Oletako tumuluaren ondoan. Ezkerrera Aizpurutxora eta Azkoitiko Martirieta auzora doazen bideak izango ditugu, gurutzea pasa eta eskuinera Agiñara doana (Muxika baserrian atzean utzi duguna) eta parean, Samiñora eramango gaituena.\nSamiño, lehen «Tourmaleta»\nBideari jarraituz, Zumarraga eta Urretxu eskuinean ditugula, oinez pasa beharko dugun langaren alboan dagoen Iruarrieta trikuharria igaro ondoren, txabola batera iritsiko gara. Hura atzean uztean, zuhaitz artean doan malda gogor samar baina motzari egingo diogu aurre. Zuhaitz artetik ateratzean bideak ezkerrera eta eskuinera egiten duela ikusiko dugu. Samiñora ezkerreko bidetik igoko gara; eskuinera eginez gero tontorra inguratu eta Pagotxetarantz joango ginateke zuzenean -Samiñotik jaisteko puntu honetara itzuli beharko gara, orain eskuinera utzi dugun bidea hartzeko, beste aldetik bizikletan jaistea ezinezkoa baita-.\nEzkerrera hartu eta lauzpabost bihurgune -horietako batean Iruarrieta I izeneko trikuharria dago- gainditu ondoren, sobera sofritu gabe Samiño -edo Irumugarrieta- mendiko (932 m) zutoin geodesikora helduko gara. Azkoitia, Azpeitia eta Zumarraga elkartzen dituen mugarria eta buzoia handik 25 metrora daude. Ikuspegiaz gozatzen dugun bitartean atseden hartu eta mokadutxo bat jateko aprobetxa dezakegu, parean daukagun Izazpiko aldapari aurre egiteko indarrez lepo egotea komeni baitzaigu.\nIzazpi, hiru herriren gurutzaleku\nSamiñotik Pagotxetarantz joateko lehen aipatu dugun puntura -tontorretik eskuinera ikusten den bidera- itzuliko gara. Pagolako txabolara -izen bereko lepoan dago- eramango gaituzten jaitsiera ederrak eta erritmoa hautsiko digun igoera alua gainditu ostean iritsiko gara Pagotxeta lepora. Hara bidean Iruarrieta II trikuharria eta Pagobakarrako tumulua ere ikusiko ditugu.\nPagotxetan lau bidek egiten dute bat. Txabolatik metro gutxira dagoen zutoinak erakutsiko digu norantz egin behar dugun: eskuineko bidea San Kristobal auzora eta handik Zumarragara doa, ezkerrekoa Loiolara eta aurrean daukaguna, Izazpira. Hain justu, GR 120 edo Arantzazuko Amaren Santutegia, Antzinako Amaren ermita (Antio) eta Loiolako Santutegia batzen dituen Hiru Tenpluen Ibilbidea, Pagotxetatik pasatzen da, Izazpiren magaletik Loiolaranzko norabidean. Hemendik aurrera, beraz, marka zuri-gorriak lagungarri izango dira, Izazpira igotzeko apur bat desbideratu beharko garen arren.\nIndarrez justu antzean baldin bagoaz hobe dugu Antiora iritsi arte marka zuri-gorriei jarraitzea, Izazpiko maldak dezenteko pendiza dauka-eta. Hala ere, merezi du tontorrera igotzeak, irainka erasoko dugun maldatzarrak sekulako panoramika eta jaitsiera polita oparituko baitizkigu geroago. Horretarako, Pagotxetako txabola atzean utzi eta pintura zuri-gorriari jarraituko diogu, harik eta ehiza postuen artean doan igoera gainditu eta bidea bitan zatitzen den arte. Ezkerreko bidea -langa igarota- hartuko dugu; eskuinekoa (GR 120) Antiora jaisten da zuzenean.\nIzazpiko igoera hiru zatitan bana genezake. Gauden lekutik hurrengo langara bitartean eroso joango gara. Handik aurrera, ordea, aldapa gogorrenari egin beharko diogu aurre. Izarraitz begira dugula, hortzak amorruz estutu beharko ditugu eskuinean dugun hesia gainditzeko unea iritsi arte. Ordurako Izazpiko gurutzea bistan izango dugu jada. Pinudian sartzean bideak tente samar jarraituko du baina handik gutxira apur bat etzan eta tontorrera (972 metro) iritsi bitartean hankak -eta barrenak- ahal bezainbeste lasaituko ditugu. Izazpin Azpeitiak, Ezkio-Itsasok eta Zumarragak bat egiten dute. Ez, ordea, gurutze nagusia dagoen lekuan. Hura Ezkio-Itsason dago eta mugarria, tontorretik metro batzuk urrutiago, ipar-mendebalderako norabidean, pinu artean, 1927an jarritako burdinazko gurutzetxoaren alboan. Zerua garbi badago, belarretan eseri eta indarrak berreskuratzen ditugun bitartean inguruko mendiei errepaso polita emateko aukera izango dugu, goiko zerrendan irakur daitekeenez.\nSamiñon gertatu bezala, Hego-Ekialdeko muturretik bizikletaz jaistea ia ezinezkoa denez, igotako bidetik egingo dugu behera, berriz ere GR 120 ibilbidearekin bat egin arte. Orduan Elorriaga leporantz joango gara eta handik Antiorantz. Kontuz, ordea, Elorriagazpi baserrira eramango gaituen maldarekin, zati benetan konplikatua baitu. Eskarmentua duzuenok eta pasagune teknikoak gustuko dituzuenok aurrera, baina gainerakook ez izan lotsarik bizikleta sorbalda gainean hartu eta lasai-lasai jaisteko. Hitz egiten ari zaizuen artistaren eskuineko belaun eta ukondoak, Betadine potetxoak eta metro erdi bendak luzatzen dizueten gomendioa da.\nElorriagazpi eta Elorriagagoikoa baserriak baino metro batzuk aurrerago dagoen zutoinak bidea erakutsiko digu: Mandubia ezkerrera eta Antiguako Ama (Antio) eskuinera. Bi bordak igaro ostean, Elorriagazpitik datorren pista zurira helduko gara. Guk ordea, zuzen jarraituko dugu, Elorriagagoikoarantz, GR120 bidearen markak jarraituz. Ezkerrera eginez zein zuzen jarraituz Antiora iritsiko gara, baina goiko bideak ikuspegi eta jaitsiera ederragoak eskainiko dizkigu.\nElorriagan gora egitean iturrira helduko gara. Guk markak jarraituko ditugu, baina nahi duenak, orain artekoarekin nahikoa izan ez badu, eskuinera egin eta Beloki mendia (641 metro) igo dezake. Ordu erdi baino gutxiago beharko duzue joan-etorria egiteko. Antiora -eta handik Zumarragara- bitartean jaitsieraz gozatzea besterik ez zaigu falta. Dena den, Andre Mariaren baseliza barrualdetik ikusteko geratu egingo gara.\nAntio: Baselizen katedrala\nAntio edo Andre Mariaren baseliza Beloki mendiaren hego magalean dago eta Hiru Tenpluen Ibilbidearen ardatz da, Arantzazuko eta Loiolako santutegiekin batera. Baselizen katedrala bezala bataiatua, Zumarragako eliza nagusia izan zen, 1575ean herri-gunean Jasokundearen eliza berria eraikitzen hasi ziren arte.\nKondairak dioenez, jentilek Aizkorritik bota zituzten harriekin altxa zuten baseliza.\nXII. mendeko eraikuntza da, euskal estilo erromanikoaren adibide, atariak eta iparraldeko zein ekialdeko paretek erakusten duten moduan. Iparraldekoak sei gezi-leiho ditu eta ekialdekoak bi. Kanpoaldeari dagokionez, absideko kalbarioaren irudia (XV. mendekoa) ere nabarmenduko genuke. Barrualde ederrari esker izendatu dute, hala ere, monumentu historiko eta artistiko. Egurrezkoak ditu sabaia, korua eta habeak. Azken horietan, eskuz landutako irudiak -emakumezkoen gorputzak eta figura geometrikoak- daude. Aldareko Ama Birjinaren eskultura gotikoa da.\nUrtean zehar bisitari franko erakartzen ditu Antioko baselizak, baina dudarik gabe, uztailaren 2an, Santa Isabel egunean, izan ohi du protagonismo handiena. Zumarragako festetako egun handienean lagun ugari biltzen du baselizak bere inguruan. Irrintzi taldeko lagunek orduan eskaintzen diote ezpata-dantza Andre Mariari, aldarearen aurrean.\nIzazpira bidean dugun ikuspegia: Izarraitz da nabarmentzen den mendia. Tontorretik, begirada apurka-apurka Izarraitzetik eskuinerantz zuzenduz, 360 graduko zirkunferentzia osatu arte, mendi hauek ikusiko ditugu besteak beste: Ernio, Balerdi, Txindoki, Ganbo, San Donato, Aratz, Aizkorri, AloÃ±a, Andarto, Gorbea, Anboto, Oitz, Intxorta eta Urko. Eta gertuagoko dimentsioan Murumendi, Kizkitza, Korosti, Arrola, Irimo eta SamiÃ±o.


Molières (Dordoina) - Wikipedia, entziklopedia askea.\nJosé DANIEL (2014-2020)\n44° 48′ 38″ N, 0° 49′ 26″ E / 44.8106°N,0.8239°E / 44.8106; 0.8239Koordenatuak: 44° 48′ 38″ N, 0° 49′ 26″ E / 44.8106°N,0.8239°E / 44.8106; 0.8239\nMolières (Dordoina) (Frantzia)\nMolières (Dordoina) (Okzitania)\nCalès, Badefols-sur-Dordogne, Bourniquel, Le Buisson-de-Cadouin, Saint-Avit-Sénieur eta Pontours\nMolières (frantsesez eta ofizialki: Molières) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 326 biztanle zituen.\n2007an Molières udalerrian erroldatutako biztanleak 315 ziren. Familiak 143 ziren, horien artean 44 pertsona bakarrekoak ziren (20 bakarrik bizi ziren gizonak eta 24 bakarrik bizi ziren emakumeak), 55 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 241 etxebizitza zeuden, 145 familiaren etxebizitza nagusia ziren, 80 bigarren erresidentzia ziren eta 16 hutsik zeuden. 237 etxeak ziren eta 3 apartamentuak ziren. 145 etxebizitza nagusietatik 120 bere jabearen bizilekua ziren, 21 alokairuan okupaturik zeuden eta 5 doan lagata zeuden; 2 etxek gela bat zuten, 7 etxek bi zituzten, 22 etxek hiru zituzten, 43 etxek lau zituzten eta 71 etxek bost zituzten. 105 etxek euren parking plaza propioa zuten azpian. 80 etxetan ibilgailu bat zegoen eta 54 etxetan bat baino gehiago zituzten.\n2007an lan egiteko adina zuten pertsonak 191 ziren, horien artean 132 aktiboak ziren eta 59 inaktiboak ziren. 132 pertsona aktiboetatik 118 lanean zeuden (69 gizon eta 49 emakume) eta 14 langabezian zeuden (7 gizon eta 7 emakume). 59 pertsona inaktiboetatik 21 erretiraturik zeuden, 11 ikasten zeuden eta 27 "bestelako inaktibo" gisa sailkaturik zeuden.\n2009an Molières udalerrian 139 unitate fiskal zeuden, 321 pertsonek osaturik. Pertsona bakoitzeko diru-sarrera fiskalaren mediana urteko 15.878 euro zen.\n2007an zeuden 20 komertzioetatik, 3 bestelako produktu industrialen fabrikazioko enpresak ziren, 3 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 higiezinen enpresa zen, 3 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Molières udalerrian 26 nekazaritza-ustiategi zeuden, 507 hektarea erabiltzen.\nSaint-Avit-Sénieur (4,1 km)\nBourniquel (4,1 km)\nBadefols-sur-Dordogne (4,4 km)\nCalès (5,1 km)\nPontours (5,6 km)\nMauzac-et-Grand-Castang (6,4 km)\nBeaumont-du-Périgord (6,4 km)\nAlles-sur-Dordogne (6,4 km)\nLalinde (7,2 km)\nTrémolat (7,3 km)\nMontferrand-du-Périgord (7,6 km)\nBayac (7,7 km)\nLe Buisson-de-Cadouin (7,7 km)\nLabouquerie (7,8 km)\nSaint-Avit-Rivière (8,0 km)\nMultimedia: Molières (Dordogne)


Azken zozketa eginez itxi du Uztarriak saninazioetako tonbola - Uztarria (Azpeitia)\nAzken zozketa eginez itxi du Uztarriak saninazioetako tonbola\n2009ko abu. 1a, 23:08\nSaritutako bost zenbakien jabeak irailaren 1etik 15era pasatu daitezke Uztarriaren egoitzatik, sarien bila\nOrdezko zenbakiak ere aterata daude; irailaren 15etik 30era balioko dute, hasierakoak agertzen ez badira\nUztarria Komunikazio Taldeak saninazioetan Erdi kalean eta lehen aldiz martxan izan duen tonbolak itxi berri ditu ateak. Dozenaka eta dozenaka izan dira boletoak erosiz parte hartu duten azpeitiar eta bisitariak; eskerrik beroenak, guztioi.\nHasieran agindu bezala, azken zozketa eginez itxi ditu ateak Uztarriaren tonbolak. Bost sari zozketatu dira. Hona hemen, saritutako zenbakiak eta bakoitzari dagokion saria:\n9039: ordenagailu portatila + inprimagailua\n2048: 4 lagunentzako afaria, Kiruri jatetxean\n0429: otarre eder bat\n0030: otarre eder bat\n2941: otarre eder bat\nEpe horren barruan goiko zenbakiak agertzen ez badira, ordezkoak ere izendatuta ditu ja Uztarriak. Hauek dira: 8000, 2839, 9012, 0807 eta 1095. Zenbaki hauek irailaren 15etik 30era izango lukete balioa, beti ere goikoen jabeak aurrez agertuko ez balira.


Kanarietako Astrofisika Institutuak teleskopio berri bat izango du 2007an | Consumer\nKanarietako Astrofisika Institutuak teleskopio berri bat izango du 2007an\nUnibertsoko distiren ikuspegi estereoskopikoaz gozatzeko aukera emango du Magic 2k\n“Magic 2” teleskopioa datorren urtearen hasieran jarriko da martxan, Kanarietako Astrofisika Institutuak (IAC) adierazi zuenez. Bere anaia zaharrenaren, “Magic” zenaren, ondoan dago, Los Muchachosko Roque behatokian, Garafia iparraldeko herrian. Unibertsoko dirdarien ikuspegi estereoskopikoa izango du.\nIzarren ikerketa-tresna berria, aurrerapen garrantzitsuak izango dituen arren, lehenengoaren klon bat izango da. Gaur egungo “Magic”-a, 17 metroko diametroko ispilu segmentatua duena, munduko teleskopiorik handiena da bere klasean. Ingeniari horiek energia handia hartzen dute duela gutxi arte ezin konta zitekeen hein batean, banda horretan argi-kolektorerik ez zegoelako. Zehazki, jatorri galaktikoa edo estragalaktikoa duten gamma izpiak detektatzeko erabiltzen dira.\nBi aparatuek, behaketa-denborak bikoizteaz gain, beste galaxia batzuek emiti dezaketen argi ikusgaiaren ikuspegi estereoskopikoa izateko aukera emango dute. Hori izango litzateke komunikazio-biderik bideragarriena bizitza adimenduneko beste zibilizazio posible batzuekin harremanetan jartzeko.\n“Magic”-en lorpenen artean, nukleo galaktiko aktibo baten aurkikuntza eta izar bat “janda” zulo beltz baten aztarnak lortzea nabarmentzen dira.\nKanariak magic-eu teleskopio


Murala Biteri plazan errauskailua baztertzeko eta alternatiba eskaintzeko | Jaiki\n← Zorionez, oso poliki, baina aldatzen goaz\nAgerraldi jendetsua Arrasaten, atez atekoari aukera bat ematearen alde →\nEkainak 8, larunbata. Zero Zabor taldeak antolatuta Arrasateko artista batzuek mural ikaragarria egin dute Biteri plazan. Eguraldia ez da ona. Euria ari du eten gabe, baina umoreari eutsiz, azpiegitura prestatzen hasi gara, buzti gabe lanean aritzeko.\nLau ordu pasatu ondoren azpiegitura kendu eta murala agerian gelditu da. Artista Gaztetxoek, gazteek eta ez hain gazteek lan itzela egin dute! guztiok gogotsu, errauskailua, kolore gris eta beltz koloreekin irudikatua, gure bizitzatik baztertu dugu irudian, herritarrek, kolore argitsuekin, murriztuz, berrerabiliz eta birziklatuz errauskailuri erregai guztia kentzen diotela irudikatuz.\nEra berean Zero Zabor taldekook zintzilikarioa bat jarri dugu Biteri plazan, gaur egun erabiltzen dugun kontenedore berde bat ondoan jarriz, biak konparatzeko. Eskuorriak banatu ditugu gaika bilduz lortuko ditugun emaitzak erakusteko eta herritarren zalantzak argitzeko. Interes handia pizten du zintzilikariok kuboekin beteta. Jendea hurbildu egiten da, galdetu egiten du eta kuboak ukitu egiten ditu. Ezjakintasun handia dago eta azalpenak entzun ondoren jendea lasaiago joaten da.\nBatzuek ados daude eta gure lana eskertzen dute. Beste batzuek zalantzak dituzte, baina gure azalpenak errespetuz entzuten dituzte. Eta badira, jakina, ez dutenak ezer entzun nahi eta inolako errespeturik gabe zikinkeria itzela!, zuek zintzilikatu zintuzkedan!, kontra nago! eta horrelakoak jaurti dizkigutenak. Hori bai, gure argudioak ez dituzte nahi entzun. Argudio zentzudunak ditugu eta agian pentsatuko dute horiek entzunez gero, buruari hainbat buelta eman beharko diotela eta kontraesanetan eror daitezkeela.\nDatozen egunetan eta asteetan kalean jarraituko dugu, iritzi desberdinak errespetu handiz entzuten, azalpenak ematen, beldurrak baztertzen, gure ilusio transmititzen, gaika bilduz zikloa itxi egiten dugula adierazten eta gu guztiok oso garrantzitsuak garela transmititzen.\nDatorren asteartean, ekainak 11, Monterron parkean egingo dugu agerraldi jendetsua arratsaldeko 18:30ean. Pentsatzen baduzu errauskailu bat ez dugula behar Arrasaten (hemen izatea ez baduzu nahi, uste dut beste toki batean egotea ere ez duzula nahiko) eta gaika %80 baino gehiago birziklatu daitekeela etorri zaitez.\nEta ez zaitez etorri bakarrik, eman honen berri zure lagunei eta ekarri zurekin honekin ados dauden guztiak. Euri tanta batek ez du bustitzen, baina tanta askok uholdeak sortzen dituzte. Egin dezagun uholde bat murriztuz, berrerabiliz eta birziklatuz.\n4 Responses to Murala Biteri plazan errauskailua baztertzeko eta alternatiba eskaintzeko\n2013(e)ko ekainaren 9a 11:51\nDenok gaude birziklapenaren alde, gehiengoa errauskailuaren aurka eta tamalez gutxiengoa atez atekoaren alde.\nEgoera ikusita, uste dut akordioetara eltzeko momentua dela, eta beste herri batzutan baditugu adibideak. Herritarren nahia entzutea beharrezkoa da eta uste dut hobe dela akordio batera iritsi eta %70a birzkilatzea, %80ko eskema horretan herritarren gehiengoa aurka izatea baino. Pena ematen dit medioek eta ezjakintasunak zenbaterainoko mina egin duten ikusteak baina bada behingoz irtenbide bat emateko garaia.\nEkainak 11n Monterronen ikusiko dugu elkar!\n2013(e)ko ekainaren 10a 2:14\nKontzientziazio eta informazio alorrean sakondu behar delakoan nago, era berean Oñatiko atez-ate sistemak hilabete batean ze nolako emaitzak ematen dituen ikustea ere garrantzitsua iruditzen zait…… Oñatik hilabete egin ostean mamu asko desagertuko direlakoan nago.\nErrauskailuaren aldeko interesatuek baliabide asko dituzte euren eskura eta baliabide guzti horiek erabiltzen ari dira beraeien mesedeko eritzia sortu nahian; bainan asken aldian Legorreta, Itsasondo, Zaldibi, Astigarraga eta Lezon izaniko esperientzia eta datu praktikoek gutxi birziklatzearen aldekoak kinka larrian utzi ditu.\nNire ustez ez da itxaron behar Ordiziak egin duen bidaia egitera, hau da, 5. edukiontziaren porrota praktikan frogatu eta ondoren Atez-ateko sistema eraginkorra jarri. Hurbilago ere badugu esperientzia, Aretxabaletan ere 5.edukiontzia porrot ikaragarria izan da eta sistema eraginkorrago baten atzetik bidea egiten ari dira…. Saia gaitezen ingurukoak arrazoi eta datuekin konbentzitzen, saia gaitezen hasiera-hasieratik sistema eraginkorra ezartzen !!! AURRERA ARRASATE !!! AURRERA ARRASATE ATEZ-ATE SISTEMAREKIN !!!\n2013(e)ko ekainaren 11a 13:36\n“Denok gaude birziklapenaren alde””tamalez gutxiengoa atez atekoaren alde” diozu. Honen inguruan zenbait gauza.\nBi esaldiak ezjakintasunez lotu daitezke bakarrik. Izan ere, %40 ere gaika biltzen ez duten bilketa sistemen alde egotea %80tik gora biltzen dutenak baztertuz ez baita birziklapenaren alde egotea.\n“Herritarren nahia entzutea beharrezkoa da eta uste dut hobe dela akordio batera iritsi eta %70a birzkilatzea”. Esatea gauza bat da egitea beste bat. Nola birziklatzen da %70 hori atez atekorik gabe? Ezagutzen al dezu lekuren bat? Ala esate hutsa emaitza lortzeko nahikoa dela uste duzu?\nHerritarren nahia entzutea beharrezkoa dela diozu. Herritarrei entzun beharko diegu ba, zaborra etxe ondoan pilatzea edota erretzea nahi duten. Eta inork nahi ez badu, hori ekiditera bideratzen duten politikak jarri beharko dira abian bai edo bai. Hori da gertatzen dena, baina ezkutuan mantendu nahi den errealitatea da hori.\nAzkenik, zer da herritarrei entzun behar zaiena? Zenbat zabor eramango duten ondoko herrira? Hori ondoko herriko biztanleek esan beharko dute ezta? Ala harreman kolonialak ezarri behar ditugu gure herrien artean?\nPingback: Arrasateko Zero Zabor taldearen ekintzak eta elkarretaratze deia | Zero Zabor


Geriatriako egoitzetarako desfibriladoreak | Adinduentzako desfibrilazioa\nHirugarren adineko bizilekuentzako kardioprotatzea\nGeriatria kanpoko desfibriladoreak\nSalvaVidas proiektua\tCardioprotegidos espazioak Urriaren 15 2002\t Ikusia 19770\nAdinekoentzako egoitzen kardioprotekzioa eskatzen duten desfibriladoreei buruzko araudia\nZaharren egoitza zaharrak adineko pertsonekin osatutako espazioak dira; beraz, estatistikoki oso litekeena da bihotz-arnas geldialdia noiznahi gertatzea. Egoitza geriatrikoetan bizi diren pertsonen osasunean hauskortasunak beharrezko bihurtzen du adineko pertsonetan erabiltzeko egokia den desfibriladore bat edukitzea, helduentzako esklusiboki desfibriladoreak dauden bezala, badira desfibriladoreen beste eredu batzuk ere. pediatrikoak eta helduak aldi berean, desfibriladoreen eredu guztiak ez dira aproposak egoitza geriatriko baterako, Lifeguard Project-etik beste marka nagusien artean nabarmendu nahi ditugu Zoll AED Plus eta Zoll AED 3 desfibriladoreak, desfibriladore biak aproposak dira egoitzetan instalatzeko 3. adinekoena.\nDesfibriladoreen alokairua kardioprotekzio geriatrikoetarako modalitate aproposa da\nAdinekoentzako egoitzak bezalako espazio kardioprotejatuetarako desfibriladoreak alokatzea da zaharren egoitzetako eta adinekoentzako eguneko egoitzetako arduradunen gehiengoa, alokairu erosoa eta erosketa inbertitu beharrik gabe. Desfibriladorearekin kardioprotektatutako espazio osoa sartuta, adabaki edo elektrodoen iraungipena kontutan hartuta, iraungitzeagatik edo erabiltzeagatik, baterien iraungitzearen arabera eta matxuraren kasuan kortesia desfibriladore zerbitzua gehituz CPR eta AED erabileran, desfibriladoreak alokatzea modalitate ezin hobea bihurtzen dute jarduera eguneko 24 orduetan, urteko 365 egunetan, egoitza geriatriko bateko instalazioak kardioprotektatzeko. Desfibriladorearen mantentze-lanetan baterien maila kontrolatzen dugu, funtzionamenduaren autoproba egiten dute erabiltzeko egoera ezin hobean.


Zabalik dagozan esku horreetan, ikasleek, familiek eta kristau alkarteetako kideek euren konpromiso zehatzak idatzi dabez datorren domekaz ospatuko dan Pobreen Munduko Egunari begira. Aurton, bizi dogun osasun krisiaren eraginez, Bizkaiko Eleizak egun horren inguruan egin izan dauan Zeinu Publikoa beste era batera gauzatuko da. Gizarte sareez baliatuz eta #Emonbostekoajmp2020 etiketa erabiliz, konprometitutako esku horreek kateatuko dira. Egun bateko soldata behartsuei laguntzeko emotea be proposatzen da. Parrokia edo pastoral barruti bakotxak aurkeztuko deutso proposamena eta dohaintzak batuko ditu.\nArratian alkartasunaren tranbiak bihar urtengo dau.\nDatorren asteburuan, hainbat mural osatuko da Bizkaiko parrokietan behartsuenei laguntzeko konpromiso zehatzak jasoten dabezan eskuez osatua. Jarduera horrez gainera, beste ekimen bat be sustatu gura da Eleizbarrutian: egun bateko soldata emon eta lekuan lekuko arduradunek erabagitako gizataldeen esku itzi.\nEmon bostekoa-Tiende la mano al pobre\nGoiburu horren bitartez, eta aita santuaren deiari erantzunez, bostekoa emotera bultzatu gura da jentea, ahulenen zama arintzeko.\nArratiako tranbiak ordutegia eta ibilbidea aldatu ditu Pobreen Munduko Egunari begira Arratian bihar egingo daben ekitaldiak aldaketa batzuk izango dauz osasun krisia dala eta. Bihar, hilak 14, Arratiara itzuliko da tranbia. Tranbia solidarioa. Arratiara heltzeko ospakizuna sinplifikatu egin da. Tranbia ez da herrietan geldituko eta Zeanurira 12: 00etan helduko da, Andra Mari parrokiara. Aforo mugatuagaz eta osasun neurri zorrotzak jagonda, kt familiak eta gura dabenak, Zeanuriko bizilagunak eta inguruko herrietakoak baino ez, zozketaren lekuko izango dira. Batutako diru hori Caritas Arratiaren bitartez, Areatzako Bakearen Etxea etxebakoei harrera egiteko proiektuaren alde erabiliko da. Ez dabe Olatz & Estik kantatuko, ezta bertsolariek ere. "Ezusteko politen bat be egongo da", antolatzaileen esanetan.\nSan Felix eleizbarrutiko ikastetxeko kideen konpromisoak


Ezkutuko kanpaina Commonwealth jokuetan | Albako haizeak\nHasiera » Eskozia » Ezkutuko kanpaina Commonwealth jokuetan\nAtzo ekin zioten Glasgown Commonwealtheko jokoei. Uztailaren 3a bitarte Eskoziako hiriburu ekonomikoak Commonwealtheko 53 herrialdeen arteko lehiak hartuko ditu, erreferendumerako bidean eten bat suposatuko duelarik. Edo ez?\nKanpainaren alde bateko zein besteko politikariek hasieratik adierazi dute ez dutela kirol lehia hau borroka politikoan bihurtu nahi. Nick Clegg liberal-demokratak hala adierazi zuen: “Zenbat eta politika gutxiago jokuetan, bereziki erreferendumaren inguruko politika, hobe”. Zentzu berean mintzatu zen Alex Salmond premier eskoziarra: “Jokuetan murgilduko gara egun hauetan, usted dut hau dela eskoziako herriak nahi duena”.\nConnie Ramsay judolaria independentziaren alde agertu da\nHitzak hitz, irailaren 18ko data buruan dute irletako biztanle gehienek eta kanpaina ez da jokoetatik at geratzen ari. BBC kateak honela zioen: “Eskoziak independentziaren alde bozkatuko balu, etorkizuneko mundo mailako txapelketetan talde xumeekin aurkeztuko lirateke, Erresuma Batuarekin izan duen elkartasun arrakastatsuari amaiera jarriz”. Mesprezuaz haratago, nahiko kutsu politikoa duen adierazpena.\nEra berean, eskoziako gobernuak, independentzia lortzekotan, eskoziar kirolariek jasoko dituzten laguntzak jakitera emateko aprobetxatu ditu egun hauek. UK Sportek gobernutik jaso duen 373 milioi liberetatik %10 egokituko litzaiekela adierazi du Shona Robinson Eskoziako Kiroletarako idazkariak.\nKanpaina liderrek badakite aspalditik, inkestak hain parekatuta daudenean, Commonwealthetako jokoak oso garrantzitsuak izan daitezkeela balantza alde batera edo bestera bultzatzeko bidean. Hitzetatik haratago, emaitzek, keinuek edo ikurrek paper nagusi bat izanen dute hurrengo egunetan.\nPolitikarien presentzia nabaria izango da Glasgown, baina teorian kirolariak izango dira begiradak bilduko dituztenak. Eta hauetako batzuk ez daude ixilik egoteko. Connie Ramsay judolari eskoziarrak argi bota du: “Eskozia independentea ikusi nahi dut eta gure burua gobernatu”.\nEserlekuetatik hamarkadak daramatzate kirola eta politika uztartu behar ez direla adieraziz, hala ere, Commonwealth jokoak bezalako kirol jaialdi batek suposatzen duen lehiatila zabala suposatuta, 10 eguneko kanpaina subliminal intentsiboa biziko dute Glasgown.


Jon Etxabe 2017/07/14 09:04\n1go eguna: Azaroaren 30a. Igandea - Donostia: Antiguo, Konstituzio Plaza, Altza, Intxaurrondo, Egia, Gros, Easo Pl.\nKotxez egin dugu lau etxarriarrok Donostiarako bidaia. Rosa ezagutu dut, Martinen emaztea, baita bere koinatua ere. Eguraldi txakurra dugu, euria eta hotza dugu hizpide baina hastera goazen etorkizuneko 20 egunen misterioa bizi dugu hitzez barrenago, jakinkizunak ematen duen urduritasunarekin: barne ezten gazi-gozoa.\nDonostiako Antiguo auzoko plaza batetan joan gara elkartzen. Lepoko zapiak begiratu beharrik ez dut bidaia-kideak ezagutzeko. Izenak ez ditut gogoan, ibiltarion aurpegi gehienak bai. Bidaia-kide ez ezik lagun ere izango ditugun Josu eta Ibon ezagutu ditugu: Josu, manifen aurretik musikaz herriari dei eginaz megafoniaren kamioneta gidatuz, berak daramatza ere 600 presoen girtendun argazkiak; Ibon berriz ekintzen aurretik ibiliko zaigu herrikoekiko lehen harremana eginez, herrira gu heltzerako argazkien panelekin eszenatokia antolatuz eta gaueko megafonia indartsuagoa eraman zein muntatuz.\nEta azkenik ekin diogu Ekimen Ibiltariari. Taldetxo polita bildu gara. Taldekideak ekimen ugaritan iaiotutako jendea iruditu zait, erabakiko jendea, pankartari heldu eta egin behar dena zirt-zart egitekoa, antzerako gorabeheretan ibilitakoa, zaildua. Senideak-en soinu ezagunak bete du ingurua: bidaia osoan izango dugu melodia bera gure autobusaren aurreko eta gaueroko manifa isilaren laguntzaile. Presoen 600 argazkiekin eginiko pankarta luzea zabaltzen dugu borobilean: handitu egiten da 600 preso kopuru izugarria plastikozko oihal zurian erreskadan ikusita. Bertsolarien agurra: bertsolariak badira izan herriaren ahotsa. Aurreskua: protagonistatzat gu hartzen ote gaituzten sentipena dugu, horregatik aurresku eta gainerako dena panelean irudikatutako presoei zuzenarazten diegu. Nahitaezko argazkiak. Paulek hartu du denon izenean hitza.\nIa 600 euskal preso politikoen senideak gara. Bihotza eztenkatzen digun helburu zehatz eta minak bildu gaitu hogeita hamar preso senitarteko hogei egunez Euskal Herri osoa zeharkatzeko 100 herritik gora bisitatuz.\nEman diogu hasiera oinezko ibiliari. Luze doa ilara Kontxan zehar. Argazkien pankarta luzeak zirrara sortarazten du. Ikuskizuna gara hondartzako zein paseoko ibiltarientzat. Harritzen nau argazkilarien argazki makinari eragin beharra. Patxik ere ekin dio bideokamera astintzeari. Eder dago badia eta bere inguru osoa, erruz dabil jendea, dotorea geratu zaigu goiza bai eguraldiz baita ekimenarengatik ere.\nZain genuen arkupean Odon Elorza alkatea, Antton Karrera EBko zinegotzia, giza arazoetarako zinegotzia, beste emakume bat ere. Pankarta eta giza-kate osoa aurreko espaloian kokatu da porturantz luze. Bozeramaile hautatuetatik Patxi eta niri tokatu zaigu hurbiltzea, baina azkenik baginen gehiago ere Odoni gure ibiliaren zergatia azalduz. Dioguna entzun ez ezik oraindik askoz gehiago egin beharko dela ere gehitu digu. Labur, baina bakeaz aritu zaigu ondoren. Bakeaz aritu zaigu Antton ere. Ez digute ezer zehatzik esan baina ikusten zitzaien asmoa, indarkeria hitza bera erabili gabeko indarkeriaren aipamena alegia. Eskua eman diegu eta kito.\n* Bi akats egin ditugu. Bata, istilu eta eztabaida bila ez goazelako edo, ez diogu ezer erantzun bake jardunari: gerora ikasiko genuen fin baina firmeki erantzuten ez dela hori gure ihardunaren gaia beraien legea beraiek betetzeko eskakizuna soilik baizik, pentsaera ezberdin anitz dugula Senideak Elkartean, ez garela politika arazoetan sartzen, gu ez garela inoren bitartekari. Bigarren akatsa, ez diegu eskatu atxikimenduaren sinadura, ezta Udaletxeari proposatutako mozioaren erantzunaren berri ere. Egia esan hurrengo egunera arte ez dut nik jakin atxikimendu pertsonalen orririk dagoenik ere, ezta mozioak sartuak direnik ere udaletxeetan: egostarin gaude oraindik antolakuntzako hainbat gaietan. Herri bakoitzari buruzko informazioa jaso behar dugu aurrez. Ibiliaz ikasi.\nMartzial. Bera Hernanikoa dela dio, baina Donostiako Antiguo auzoan bizi da. Halako begirune edo emozio isilez kontatzen du nola semea hiltzear egon zen gose huelga batetan, nor eta nola joan zitzaion semeari baraua utz zezan konbentzitzera, erabakia baitzeukan azkeneraino heltzea. Gaur egun Puerton dago mutila.\nAlde Zaharrean barneratu da ilara bizia. Konstituzio Plaza. Gure ekimenean behin ere ez da nahikoa, baina "nahiko jende" idatzi nuen koadernotxoan. Aurkezlearen harrera hitzak, aurreskua, txalaparta. Lepo-zapi moreak oparitu eta lepoan lotu dizkigute: Zaharreko elkarte bateko ezaugarria. Atxikimenduak jasotzen hasi gara. Era guztietako talde, elkarte zein pertsonenak. Ugariak dira. Zaharrean, nola ez, tabernarienak, tabernari elkartearenak ere bai. Donostian sortu da kondenaren 3/4ak betetakoen aldeko Plataforma: hitz batzuk zuzendu dizkigute. Paulek egin zuen hitz.\nEuskal Presoek Euskal Herrian behar dute, gaixoek Euskal erietxeetan eta kondenaren hiru laurdenak bete dituztenak etxean.\nAutobusa ezagutu eta okupatu dugu Udaletxe alboan. Gure ibilgailu ez ezik etxea eta egontokia izango zaigu. Jarlekoak goian ditu, behean berriz zama-tokia.\nPatxi da gidaria, hau ere bolanteduna ez ezik, konpañero ere bilakatuko zaigu. Ez da beti erraz horrelako talde bat jasan beharra, ideiaz eta sentipenez ere inguruan behar da egon.\nMaria Luisa, Tomas eta ni lehen ilaran kokatu gara. Bistabisioa.\nAuzo zabala da, Donostia bertan ez balu herri handia litzake. Bazkaria elkarte batetan. Ez nuen menutaren berri hartu, badakit salda edo zopa izan zela, ondoren babarrunak izanen ziren baina gainerakoen gomutarik ez dut. Gogoratzen dudana herriko hainbaten lana, senideen guganako ahalegina. Trikitilariek, fanfarreak alaitu ziguten jatordua. Gazte jendea: itxaropena. Bihotzez eskertu diegu bazkari bukaeran txaloz eta hitzekin.\nHarrera Hunkigarria egin digute. Altzak badu bihotza.\nJosu Cerrato. Erandiokoa da, mila borroka politikoetan bermatua. Ideia ezberdinei lotura, urduritasunei baretasuna, asmoei bidea ematen dien lagun argia bezain apala.\nPlazako ekimena: Txalaparta, aurreskua, atxikimenduak.\nBerak eginiko poema ederra irakurtzen digu goxo eta taxuz Joan Mari Irigoienek:\nLegearen aldekoak omen dira,\neta legea dute aipatzen behin eta berriro,\nbaina ez dituzte\npresoei dagozkien eskubideak\nzaintzen ez begiratzen\neta legea bera ipintzen dute azkenean preso\nletra handi guztien gainetik\neta letra txiki guztien azpitik.\neta hala dabiltza\nbatzuk omenka eta besteak amenka,\nlegea behin eta berriro lotuz,\nEta omenka dabiltzanek eta amenka dabiltzanek\ndenbora dute alde,\nbaina ez Kanariasa joan behar izaten duten\nzeren eta, dakizuen bezala,\nhan beti da ordubete lehenago\namesten den izarra sarritan ez ikusteko.\nEta ez dira berdinak\nbarruko denbora eta kanpokoa,\nzeren eta urruntasunak eta isolamenduak,\neta bakardadeak eta mesprezuak,\neta espetxeko burdinek eta gelako ilunak,\neta minak eta oinazeak, azken finean,\nsegunduak ordu bihur baititzakete, orduak urte,\neta gaztetasuna zahardade.\nEta nola ez baitira berdinak\nsegunduak eta orduak\nezta orduak eta urteak ere,\nhala eskatzen diegu eta exijitzen diegu\namenka eta omenka dabiltzan horiei:\n"Ez omen eta ez amen,\nbaizik eta orain eta hemen,\nbete ezazue legea lehenbailehen"\nBi urte dira Legebiltzarrak presoak Euskal Herriratzeko erabakia hartu zuela baina lehengoan gaude.PNV eta PP dira horren erantzule eta arduradun nagusiak.\nIrigoienen ama Elgoibarko Sallobente auzoko Gelatxo Txiki baserrikoa da!!!. Esan ohi da mundua txikia dela eta izan ere bada.\nBlanka. Urbinako arabarra. Ilaje zuri ugariak bere 74 urteak adierazten ditu. Pausu bizkorreko gorpuz txikia, baina mila borrokatan sendotutako nortasuna. Semea hil zioten tiroz Morlans-en. Gainera 13 urtez dabil kartzelarik kartzela beste semea bisitatuz; azken urteotan Tenerifeko Salto de Negrora egin behar du kilometroetan ez ezik urteetan amaierarik ez duen bidaia luzea.\nAutobusa buru dela ikurrin eta tutu soinuz nabarmendutako karabana egin du kotxe ilarak.\nINTXAURRONDO. Kuartel erraldoi bezain makurraren berri banuen, ez nekien, baina, goialdeko halako auzo zabala zenik, herri osoa sortzen ari denik, gutxiago halako nortasun propioko jende jatorrik zegoenik. Jende multzo polita genuen zain pankartekin: bidegurutzean bertan banakoa dantzatu digute zortzi neskak bakoitzaren kamisetako hizkiz AMNISTIA hitza osatuz dantza bukaeran.\nLuzapenak usteldu egin dira. Epeak bukatu dira!.Txeke zuri gehiago eman behar al dugu?. Ez!.\nTomas. Lagun atsegina. Goxoa baina era berean bizia. Jarrera tinkoa du, ez da bigunkerietara makurtzen egoera zein jokabide politikoak aitatzen ditugunean autobuseko behatokian. Basomutil Gipuzkoako hainbat herritan, artzain Ameriketako Idaho eta Kalifornian, fabrikako langilea mila greba eta borroketan zaildua, jubilatu ondoren seme pilotariaren eta gainerako gaztetxoaren maisu eta botillero, badu ortu erdi-esperimental bat ere Iruñea inguruan: a ze nolako nobela nik idazteko gaitasunik eta graziarik banu. Navalcarneroko kartzelan du semea, hurrengo asteburuan du bis a bisa-a berarekin.\nEGIA. Goitik behera zeharkatu du auzo zabala auto ilarak, kale erdiko semaforoetan geldituz egin dugu pankartekin ibilia Karmen kaleko hesi berdez inguraturiko plazatxoraino. Txalaparta, dantzariek aurreskua dantzatu dute, baita poema bana oparitu ere.\nlagunduko gaitu bidean\nsinistaraziko gaitu askatasunean\nbeldurrik ez dagoen\nMilitanteak direlako, euskal politikagintzak Euskal Herrian eta orain behar ditu preso guztiak.\nMaria Asun. Emakume puzka, ez gorputzez soilik, izaeraz ere. Eztia eta sentibera. Hiztuna ere bai, irekia. Semea du Frantziako Fleury kartzelan.\nGROS. Txalaparta, Aurreskua, Atxekimenduak, Poema,\n"Ametzak kate motzean lotuz\nBaina, oroiminak zulatu asmoz\nEuskal Herritik jaurtitzen dugu\nFestetan ere uluka dabil\nzuen oinaze bizia,\nherri honen garrasia.\nBorroka-suak erre ohi duenez\nbelar-txar eta Sasia\nharitz-enborra bihurtuko da\nLoli izan da hitz egin duena.\nZein da PNVa gure izenean inori epeak jartzeko edo emateko?. Gu geu gara dispertsioaren sufrimendua sufritzen dugunak.\nGroseko eliza aurrean ilundu zaigu. Hotz egiten du, plazako erakusleihoetan bilatzen dugu haize finaren aurkako babesa. Harritu egin nau auzoetako nortasun eta bizitasunak; Kontxa, erosketa eta txikiteoko kaleez gain beste zerbait ere bada Donostia. Auzoak, bigarren Donostia, agian ez hain ederrak bai ordea biziak.\nJosefa.Tenerifeko Salto del Negron dauka semea. Hamazazpi urte daramatza Zabartek kartzelan demokrazia aldi honetan, sasi-amnistiara arte 5 urte egin zuen frankismo garaian. Ez dio hutsik egiten hilero urrutiko irlan semeari, makinatxo bat neke eta presozainengatik hainbat zitalkeria jasan behar baditu ere. Gorputzez lerdena, izaeraz kementsua. Gazterik alargun, familia aurrera atera beharrak eman dio berez erakusten eta zabaltzen duen indarra.\nManifestazioa Grosetik Amarara: Manifestari bakoitzak zeraman preso bakoitzaren argazkia, lau ilara eginez. Zirraragarria izan da gauez Donostiako kaleetan zeharkako ibilaldi isila.\nMartin. Zintzoa eta lagun ona, jenio bizia ere izango du tarteka: ikasi nahi du eta prest dago edonori elkarrizketara laguntzeko, baita hitz egiteko ere, herri txiki batetan lehen urratsa emanez. Duela guti, gau batetan, bi seme eraman zizkion etxetik Guardia Zibilak.\nAMARA. Easo Plazako ekitaldia: euri zaparradak lagundu digu eten gabe, baina pozik ginen, euriak ez digu zapuztuko aldarrikatzen dugun exijentzia. Telebista eta zineko aktore ezagun bat jator aritu da aurkezle lanetan: "temosoak gara" dio ahots irmoarekin. Ramon Labayen Donostiako alkate ohia aritu da mikrofonotik: "presoak irauteko familiaren beroa eta hurbiltasuna beharrezkoa du". Poztu gara PNVko kide bat egoteaz, baita PNVk baimena emateaz ere nolabaiteko ofizialtasuna ematen diolako ekimenari, baina ze demontregatik eskatu behar dio Labaien batek baimena alderdiari bere hitza presoen familiakoei zuzentzeko!!!. Politikaren eta politikarien ajeak. Urrujulegi, hurrengo hizlaria, serio eta gogor egon da.\nLolik irakurri egin du Ekimeneko idazkia.\nAfaltzeko elkartu dira Madrilen PNV eta PP; PPk itxoiteko eskatu dio PNVri. Noiz arte itxoin bihar dugu?. Noiz arte!!!.\nAfaria Amarako auzoan. Patata tortilla, sopa eta oilaskoa: ez diogu muzinik egiten, gozoa eta gosea bat egin baitira. Afaria prestatu eta zerbitzatu diguten familiartekoen tinkotasunak, umoreak eta naturaltasunak harritu egiten nau, beraien ahalegin eta gugatiko ardura barne sendotasunaren ezaugarria besterik ez da.\nNorvegiar neska kazetaria ibili zaigu bidelagun manifa osoan elkarrizketak eginez guretariko hainbati, baita bere lagun neska argazkilaria ere etengabeko flash ziztadaka aurrean.\nJusto. Getariarra. Koinatua du kartzelan. Arrantzalea, itsasoan zaildua, maukahutsik gehienetan, hotz egin arren. Lagunak eta ezagunak ditu ia herri gehienetan. Lo guti egiten du, goiztiarra, lehen orduetan egunkaria irakurri eta aurreko egunekoez idazten du. Nondik ateratzen ote hainbeste kemen!. Harreman publikoak egiten ditu denean, batez ere gazteekin.\nBilera.Eguneko jokabideak eta ustez moldatu beharrezkoak eztabaidatu ditugu taldean afal ondoren. Egunero bilera egin beharra ikusi dugu eta afal ostean egunoro eginen dugula erabaki. Gero Ramon Gaztelumendi azaldu zaigu, ohar batzuen ondoren bazkari-afari ostean bilera egitea aholkatu digu. Ontzat eman dugu aholkua gure usteen araberakoa baita, ez ezarritako araua.\nBego.Iloba du kartzelan eta hemen dabil solidaritateak eraginda. Izaeraz gozoa, langilea, isila, ezkutuko lana egiten duena, burutsua eta zentsuduna.\nLotara garamatzan kotxean bertan egin dugu etxe aldaketa Justo eta Tomasekin, txakurra baitute goazen etxean, M. Luisak jasan ezineko txakurrekiko oztopo edo alergia. Jaiotzez Artajonakoa den amonak bere ohe zabala utzi digu elkarren epelean egon gaitezen M. Luisa eta ni; 6 urtez du iloba kartzelan, 9 kartzela ezberdinetan ibilia da Espainia osoan barrena iloba bisitatuz, bihar goizean bere telefono deia espero du. Hitz aspertuan egon gara sukaldean. Familiartekoen sufrimendua gori-gori dago gure artean.\nMotzak egin zaizkigu gaurko berez ere guti izan diren oinezko kilometroak.


Beste bi garaipen lortu ditu Lauburuk bi lan astetan - Ibarra - Tolosaldeko ataria\nBeste bi garaipen lortu ditu Lauburuk bi lan astetan\nTolosaldeko Ataria 2019-09-05 14:10\nPasa den astea izan zen denboraldi-aurrea prestatzeko garaian gogorrena Laubururentzat, hiru entrenamendu saio burutuz eta Belabietatik kanpora jokatu behar izan zituzten bi lagunartekoekin. Biak irabazi zituen, Elorrion Bustantza taldearen aurka 0-3, eta Burgosen Juventud del Circulo taldearen kontra 2-4, 2. B mailako multzo berean dagoen taldea hain zuzen.\nAreto futboleko denboraldia irailaren 14an hasiko da eta prestatzeko astebete besterik ez da geratzen. Bajan dauden jokalariak osatzea espero dute, Belabietan jokatuko den denboraldi-aurreko azken norgehiagokan lantalde osoa ikusi ahal izateko. Bihar izango da, 19:30ean, Iruñeko San Juan taldearen kontra. Norgehiagoka denboraldi berrirako lantaldearen aurkezpena egiteko baliatuko da.


Dimitris Maniatis-en artikuluak Martech Zone |\nArtikuluak Dimitris Maniatis\nDimitris Maniatis sartu zen Upstream 2017an Secure-D buru izateko. Haren gidaritzapean, Secure-D sare mugikorren operadoreek fidagarria izan zen sare mugikorren operadoreen segurtasun-plataforma saritua bihurtu zen. Upstream zuzendari nagusi bihurtu zen 2020ko urtarrilean eta arrakastaz zuzendu zuen konpainiaren eraldaketa mugikorrentzako marketin plataforma batean. Upstream-era sartu baino lehen, Dimitris 2009an sortu zuen marketin digitalaren agentzian 'all things web'-en publizitatean aritu zen.\nMugikorretarako marketina modan itzuli da - Nola automatizatu eta handitu ditzakete markek mugikorreko kanpainak?\nAsteartea, urtarrila 11, 2022 Asteartea, urtarrila 11, 2022 Dimitris Maniatis\nGuztiek onartzen dute gailu mugikorren nonahikotasuna. Gaur egungo merkatu askotan – garapen bidean dauden munduan batez ere – ez da mugikorren kasua soilik, mugikorraren kasuan baizik. Merkatarientzat, pandemiak digitalera pasatzea bizkortu zuen hirugarrenen cookieen bidez erabiltzaileak bideratzeko gaitasuna pixkanaka kentzen ari den aldi berean. Horrek esan nahi du mugikorren kanal zuzenak orain are garrantzitsuagoak direla, nahiz eta marka asko oraindik elkarren artean lotzen ari diren


Memoriaren zirrikituetatik musika - Debagoiena - Goiena.eus\nMemoriaren zirrikituetatik musika\nMirari Altube 2016-02-15 15:31\nEl Drogas eta (Des)Memoria Band Elgetan izango dira hilaren 27an\nMemoriarekin eta ahanzturarekin egingo dute jolas El Drogas eta (Des)Memoria Bandek otsailaren 27rako Elgetan iragarrita duten kontzertuan. Sarrerak salgai daude.\nFrankistek 1937ko apirilaren 24an hartu zuten Elgeta, eta beste urte batez izango dute hori gogoan. Ordura arte itxoin gabe, otsailean hasi gura dituzte ekitaldiok Elgetako Udalak eta Intxorta 1937 Kultur Elkarteak, eta gonbidatu bereziarekin, gainera: El Drogas eta (Des)Memoria Band. “Ez da musika bakarrik, ikus-entzunezko ikuskizuna ere bada, eta guztia memoria historikoaren berreskurapena ardatz hartuta”, jakinarazi du Iraitz Lazkanok, Elgetako alkateak.\nMemoriarekin eta ahanzturarekin egingo dute jolas El Drogas eta (Des)Memoria Bandek, bai memoria kolektiboarekin, bai norbanakoarenarekin. Eta Sombras que la luz grita kontzertu berezia dela iragarri dute: “Amak oparitu zidan Dulce Chacon idazlearen La voz dormida, eta hark ekarri zuen gero La tierra está sorda diskoa. Ondoren, Alzheimer etorri zen, amari gaixotasun hori diagnostikatu ziotenean. Hortaz, oso proiektu pertsonala da”, argitu du El Drogasek. La tierra está sorda diskoko hamahiru kanta eta Alzheimer-eko lau dakartzate.\nMadrilen, Etxarri Aranatzen eta Iruñean kontzertuak eman ondoren datoz Elgetara; proiektu honekin hasi berri dira, eta Flako Txarrena, Txus Maravi eta Brigi Duke izango ditu lagun Txantreako musikariak. “Proiektu honetan ezinbestekoak dira, bai bertsioak moldatzeko orduan, bai zuzenekoetan; hortaz, haiek gabe ez du zentzurik”. Kontzerturako sarrerarekin, gainera, lau abestirekin osatutako EPa oparituko dute. Egiten dabiltzan birarako lau EP gertatu dituzte, eta Elgetan hirugarrena banatuko dute.\nGerra zibilaren gainean dagoen ezjakintasuna onartu beharko genukeela uste du musikari ezagunak: “Hori onartuta, has gaitezen argibide eske. Eta behin irizpide bat izanda, exiji dezagun errealitatetik gertuago dagoen gure historia berridaztea. Izan ere, Francok eta haren hiltzaileek borroka zibila irabazi zuten, eta begiratu besterik ez dago oraindik ere han eta hemen zenbat faxista agertzen diren… Bitartean, gainerakook ergelkeriaz mozkortuta gaude eta txiza egiten digute begi barrura”.\nAbesti bereziak asko dira La tierra está sorda diskoan, eta horietako bat da Matilde Landa komunistari eskainitakoa. “Milaka eta milaka Matilde egon ziren; irakur ditzagun haien biografiak, eta defendatzen ikasi. Hasteko, hor daude gure amak eta amamak. Entzun ditzagun haien istorioak”, aldarrikatu du, eta gaineratu: “Abesti gehienak emakumeei eskaini dizkiegu; gure emakumeei. Horiek isilarazten saiatu izana esku artean leher dakien orain. Zapalduak izan ziren, bortizki, gainera, eta gutxietsiak. Elizak zeresan handia izan zuen hor”. Gerra ostean ere lan handia egin zuten emakumeok, eta erabat ahaztuak izan direla dio: “Denetik egin izan dute, ezer jaso gabe trukean. Eta orain ere pentsio duinik gabe jarraitzen dute”. Hain zuzen, alzheimer gaixotasuna dutenen zaintzaile asko emakumeak dira, eta horiek ere gogoan dituzte.\n(Des)Memoria Bandeekin batera abian jarritako proiektu honetan letrak dira arima, betiere, instrumentuen babesarekin: “Indarra dago letren eta musikaren arteko bategite horretan. Gitarrak ematen dio azken ukitua oinarri sendo bati, baina oinarririk gabe dantzan egingo luke guztiak”, dio El Drogasek. Eta badaki Elgetan, Gerra Zibilaren hainbat borrokaldiren testigu, abesti batzuk oso bereziak izango direla.\nSarrerak salgai dadue Espaloian, Bergarako Pol Pol tabernan eta www.ticketea.com atarian. Prezioa: 17 euro, aurrez 14 euro. Aretoko ateak 21:30ean zabalduko dituzte.


Bego Montorio: 'Guk bidea zabaldu dogu edonon euskeraz berba egin ahal izateko' - bizkaie.biz\nBego Montorio: 'Guk bidea zabaldu dogu edonon euskeraz berba egin ahal izateko'\nDabi Piedra\t2018-01-29 08:04 Barriketan\nItzultzailea eta EIZIEko kidea.\nEIZIE, Euskal Itzultzaile, Zuzentzaile eta Interpreteen Alkartea, 1987an sortu zan eta 1988an egin eban lehenengo batzarra. Beraz, 30. urteurrena ospatzen dabil. Bego Montorio itzultzaile eta interpretea hasieratik izan da bazkide eta gaur egun Nor da Nor datu-basea garatzeaz eta koordineteaz arduratzen da alkartean. Itzulpengintzea euskerearen normalizazinorako eta zabalkunderako ezinbesteko tresnea dala dino Montoriok, sarri gizarteak ahaztu egiten dauen ogibidea dan arren. EIZIEren sorreratik hiru hamarkadara, gauzak asko aldatu dira euskerea darabilen itzultzaileentzat, baina erronka ugari daukiez hurrengo urteetarako.\n1.- Dagoeneko 30 urte pasau dira EIZIEren sorreratik. Zelan gogoratzen dozuz hasierako pausu hareek?\nEsan behar dot, EIZIEren sorrerea ondo ulertzeko denporan atzerago joan behar dala. 1980aren bueltan, Euskaltzaindiak ikusi eban beharrezkoa zala itzultzaileak trebatzea, eta Martuteneko itzultzaile-eskolea sortu eban. Han egozan Iñaki Mendiguren, Josu Zabaleta, Koro Navarro... han sortutako mobimentuaren eraginez etorri zan, 1987an, EIZIE. Ordurako, baina, erakundeetan bagengozan itzultzaileak lanean, ni neu, esaterako, udal-itzultzailea nintzan.\n2.- Ze beharrizani erantzun eutsan EIZIEk?\nBehar asko geunkazan. Oso bakarrik gengozan, bakotxa bere lekutik lanean, prestakuntzea be behar genduan. Jente asko batera hasi ginan itzultzen eta guztioi erantzuna emoteko tresnea izan zan EIZIE.\n3.- Hasieratik itzultzaile eta interprete asko batu zineen alkartean?\nBai, mordoxka bat. 1987an sortu eta lehen batzarra 1988aren hasieran egin zan. Batzar hori antolatzeko, uste dot ehun inguru batu ginala. Gaur egun ez dau horrenbeste emoten, 400 bazkide inguru doguzalako, baina moltso bat baginan. Batzuk literaturan ebizan, beste batzuk ikus-entzunezkoetan, ze sasoi haretan asko bikoiztu zan euskerara telebistan. Administrazinoan be bagenbilzan batzuk.\n4.- Gauzak asko aldatu dira harrezkero. Orduan ez egoan internetik, eta euskerea ofizial izentau barria zan Hego Euskal Herrian. Zelan gogoratzen dozu orduko lana?\nEz eukan gaur egungoagaz zerikusirik. Ni idazmakina bategaz hasi nintzan itzultzen. Hiztegi askorik be ez egoan, gaur egun gehiago dagoz. Orain, ordenagailu barik ia ez dakigu idazten be. Teknologia barrien garapenak ikaragarrizko eragina izan dau itzulpengintzan, ganerako jardun guztietan legez. Bakartuta egotearen sentimendua be bageunkan, gogoetea alkarregaz egiteko beharra, sareak asko lagundu dau. Uste dot kalidadean be igarten dala aldea, kontuan hartu 1980ko hamarkadan administrazinorako euskerea hastapenetan egoala, euskera hori egiten genbizan, erreferente barik. Danok dakigu euskerea noraino normalizau dan, eta euskerea gure lan tresnea dan ezkero, horrek eragina izan dau.\nAitatu nahi neuke, beste alde batetik, generoaren gaia, hasierako zuzendaritza taldean danak ziran gizonezkoak. Gaur egungo EIZIEren zuzendaritzan gizon bakarra dago. Bazkideen artean be, emakumeak ugaritu egin dira.\n5.- Euskerearen garapenean eta estandarizazinoan ze ekarpen egin dozue itzultzaileok?\nEz dot harrokeriaz berba egin nahi, baina ekarpen handia egin dogula esango neuke. Batetik, jardunean: Erabiliz sortu dogu euskerea, ordura arte erabilten ez zan alorretarako, esaterako, zientzian. Itzulpenaren bidez, gauza asko ekarri dira euskerara. Oso garrantzitsua izan da, bestetik, literatura unibersala bultzatzeko EIZIEk garatu dauen proiektua, Jaurlaritzeak eta editoreen alkarteak bultzatuta. Horri esker, literatura unibersaleko 170 liburu baino gehiago dagoz euskeratuta. Horrek euskerearen corpusari eta garapenari egin deutsan ekarpena handia izan da, Bernardo Atxagak, Anjel Lertxundik eta beste idazle askok aitatu izan dabe. Euskerearen erabileraz gogoetea bultzatu dogu EIZIEn, batetik Senez aldizkariaren bidez eta, bestetik, urteetan martxan izan dogun 31 Eskutik blogean. Geu be bidean ikasten joan gara, esaterako, nik interprete jardun dot urte askoan eta euskeraz sekula erabili bako esamoldeak edo berbak subertau izan jataz sarri. Hizkuntzearen garapenerako eta erabilerarako inportantea izan da gure lana.\n6.- Edozein alorretan euskeraz berba egin ahal izateko bidean aitzindariak izan zarie, beraz.\nBai, eta gauza bat nabarmendu behar da: Guk bidea zabaldu dogu euskaldunok edonon euskeraz berba egin ahal izateko. Hori garbien interpretazinoan ikusten da, ze leku askotan ez badago interpreterik eta hizlari guztiak ez badira euskaldunak, ezin dozu euskeraz berba egin. Administrazinoagaz edo beste erakunde batzukaz hartu-emonak euskeraz eukiteko be, itzultzaileen lana ezinbestekoa da. Interprete eta itzultzaileei esker, aukera gehiago doguz euskeraz jarduteko.\n7.- Gizartean ez da nahikoa baloretan itzultzaileen lana?\nNeurri baten holan da. Ez dot beti negarrez ibili nahi, baina egia da itzultzaileen lana askotan ikusezina dala, edozein hizkuntzatan. Edozein tresna erosi eta erabilera-oharrak irakurtean ez zara konturatzen hori itzultzaile batek ipini dauela zure hizkuntzan. Edo informazinoa munduan zehar zabaltzeko be, prentsan eta komunikazinoan, zelanbaiteko itzulpenak behar dira. Itzulpena bizitzearen alde guztien atzean dago eta hori ez da ikusten. EIZIEren helburuetako bat da itzultzaileen lana ikusgai egitea. Gauza batzuetan aurrera egin dogu, orain dala 30 urte txarto ikusita egoan literaturea itzultzea, itzulpena bada ez dot irakurriko liburu hau esaten eben askok. Aurreretxi oker hori gainditu dogu. Gazte askok Harry Potter euskeraz irakurri dabe. Itzulpena behar dala gogoan izan behar dogu, zer esanik ez gurea lako gizarte elebidunean. Baina badogu zeregina oraindino, batez be lan baldintza egokiak egon daitezan, holan itzulpen hobeak eta eraginkorragoak egingo doguzalako.\n8.- Gaur egungo itzultzaile gazteak prestatuago datoz?\nBai, batez be hizkuntzei jagokenez. Sasoi baten, euskerea, gaztelania eta frantsesa lantzen genduzan gehienez, beste hizkuntzaren bat akaso. Gaur egungo gazteek atzerriko hizkuntza bi oso ondo dakiez, gaztelania eta frantsesa be bai. Ganera, lanean hasi aurretik trebatzeko aukera ugari ditue, gu ia autodidakta izan ginan, lanean hasi eta itzulpenak egin ahala ikasi genduzan. Aurrerapen honetan, EIZIEren zeregina aitatu nahi neuke, ze EHUn gaur egun dagozan ikasketen abiapuntuan dago alkartea. EIZIE ibili zan sasoi baten batzarrak egiten, ikasketa formalak ipinteko.\n9.- Itzultzaile batentzat zergaitik da komenigarria EIZIEko bazkide izatea?\nBatetik, esan behar dot EIZIEk emoten dituan baliabide asko zabalik dagozala edonorentzat, bazkide izan zein ez, webgunearen bidez. Nor Da Nor datu basea, aldizkaria... mila gauza dagoz sarean. Bazkidetzea, orduan, zertarako? Batetik, lankideakaz eztabaida eta gogoetarako gune bat eukiteko, lanbide baten norberak bakarrik nekez egingo dau aurrera, beste batzukaz batera gauza asko egin leitekez. Ganera, lan baldintzak jagoteko be bagagoz, batzuetan lanerako eskariak be heltzen jakuz eta deialdia bazkideen artean zabaltzen dogu. Ni hasieratik izan naz bazkide, EIZIE sortu zanetik, eta badakit egin dodazan gauza asko ezin izango nebazala bakarrik egin, alkarteari esker proiektu ugaritan parte hartu dot.\n10.- Aurrera begira, ze erronka ditu euskerazko itzulpengintzeak?\nAurrera egingo dau eta hobera, espero dot. Erronken artean, batetik, euskaldun guztiok doguzan erronkak aitatuko neukez, izan be, euskal itzulpengintzeak aurrera egingo dau euskereak berak aurrera egiten dauen neurrian, hizkuntza bizia dan bitartean. Bestetik, kezkatzen nauen gauza bat lan baldintzena da, hori ez da itzulpengintzearen kontua bakarrik, denpora gitxian eta merke ezin da lan onik egin. Egokitzen be segidu beharko dogu, teknologia barriek dakarrenari kasu eginaz. Itzulpen memoriak ondo erabilten ikasi behar dogu, itzulpen automatikoa erabiliko badogu be ondo egin beharko dogu... Azken baten, gero eta hobeto preparetea eta geure bizi eta lan baldintzei begiratzea da garrantzitsuena.\n1. Bego Montorio | Ikusi handiago | Argazki originala\n2. EIZIEren 30. urteurreneko mahai-ingurua: Karlos del Olmo, Lurdes Auzmendi, Xabier Mendiguren, Josu Zabaleta, Miren Ibarluzea eta Bego Montorio | Ikusi handiago | Argazki originala\n3. EIZIEren sortzaile omenduak, Juan Azpeitiaren artelan bana jasoten | Ikusi handiago | Argazki originala


Familientzako bainu-etxeak - Txikaletos\nBalnearioak eta spa zirkuituak atsegin badituzue, jakin beharra duzue umeekin ere leku hoietara joan ahal zaretela. Estatuan, honelako leku asko aurkituko dituzue familian egiteko zirkuitu eta ekintza piloa eskaintzen dituztenak. Gainera, zenbait balneariotan umeentzako ekintza bereziak dituzte, gurasoek zirkuitu edo tratamentu bat egiten duten bitartean. Hona hemen estatuan aurkitzen diren familientzako balneario batzuk:\n–Solareseko bainuetxea (Cantabria)- Somo eta Laredoren hondartzetik gertu kokatzen da eta eraikuntza moderno eta ur tratamiento ugari eskaintzen ditu. Gainera, umeentzako ludoteka eta tratamentu bereziak ditu ‘peque Experiencias’ izeneko programaren baitan.\n–Sicilia Bainuetxea (Zaragoza)- Balneario honek umeentzako masajeak eta arnas tratamenduak eskaintzen ditu. Paisaia liluragarri batean kokatzen den piszina termala eta tratamentu pertsonalizatuak ere baditu.\n–TermaEuropa bainuetxea (Arnedillo, La Rioja)- Gurasu zein umeek batera disfrutatzeko tratamentuak ditu. Gainera, piszina, ur eta basa bainuak ere baditu.\n–Paracuellos de Jiloca bainuetxea (Zaragoza)- 4 urte arteko umeek dohainik erablili ahal dituzte umeentzako aretoak. Instalazioen artean koba termala, laku naturala, umeentzako futbol pista, ludoteka eta haur parke bat dute.\n–Carlos III bainuetxea (Guadalajara)- Madriletik 40 minutura kokatzen da eta familia osorako tratamentu termalak eskaintzen ditu.\n–Guitirizko bainutxea (Lugo)- Haurrentzako ur piszina mineromedizinala eta tobogan bat duen 10 urteko umeentzako haur parke bat ditu. Tiene un área termal pata los peq\n–Lanjaroneko bainuetxea (Granada)- Sierra Nevadako parke natural eta Alpujarraren artean aurkitzen da. Tratamentuen artean ‘Urarekin jolastu’ izeneko bat aurkitzen dugu.\n–Magma Spa (Girona)- Haurrei zuzendutako tokia eskaintzen duen abangoardiako spa bat dugu hau. Aisi termalismo kontzeptu berria proposatzen du, familian zentzumen esperientzia bakar batez gozatzeko.\n6 urtetik beherakoek dohainik Bilbobusean


Oharra legala - Sinkro Scores\nAbenduaren 5ko, Datu Pertsonalak Babesteko 3/2018 Lege Organikoan ezarritakoa aintzat hartuz, (aurrerantzean DBLO), Asociación Musical Sinkro [CIF G-01382589], (aurrerantzean, ENPRESA), jakinaren gainean jartzen dugu datu pertsonalak fitxategi batean batuak izango direla eta datuok, erabiltzailearen intereserako zerbitzuak eman eta eskaintzeko erabiliko ditu ENPRESAk eta bere bazkideek eta era berean, web gunearen hobekuntzez informatua izateko.\nAlta eta erregistratze prozesuaren ondoren, erabiltzaileak informazioaren kudeaketarako zerbitzu eta tresna jakin batzuk erabili ahal izango ditu. Xede horretarako, erabiltzaileek formulario elektroniko bat bete beharko dute, deskribatutako funtzioetarako eta helburuetarako beharrezkoak diren datuak emanez. Kandidatuen datuen erabilera soilik helburu hauek betetzera bideratuta egongo da.\nJasotako datuak egokiak eta aproposak izango dira esparruaren, helburuen eta eskainitako zerbitzuen arabera.\nInoiz ez dira gainontzeko datuak eskatuko. Datu pertsonalen galera aldakuntza edota baimendurik gabeko sarbidea saihesteko eta haien segurtasuna bermatzeko neurri tekniko egokiak hartu egin dira; betiere, teknologiaren egoera, jasotako datuen jatorria eta arrisku posibleak kontuan hartuta.\nGunearen formularioetan emandako datuak erabilera automatizatuaren objektu izango dira eta Datuak Babesteko Agentzian inskribatuta dagoen ENPRESAren fitxategian integratuko dira.\nDatu hauek informazioa eskatzen duten kontaktu komertzialen edota harreman komertziala ezartzen duten kontaktuen barne kudeaketarako erabili ahal izango dira.\nKontrakoa adierazten den eremuetan izan ezik, zure datu pertsonalei buruzko galderen erantzunak borondatezkoak izango dira. Pertsona interesdunak ematen dituen datuen egiazkotasuna bermatzen du.\nEskaintzen, berritasunen eta informazioaren dohainiko harrera automatikoa. Webguneak komunikazio elektronikoen bidez (posta elektronikoa) webgunearekin erlazionatuta dagoen informazio interesgarria era azkarrean, pertsonalean eta dohainik ezagutzeko aukera ematen du.\nHorrela, datuen erabilera arduratsua eta konfidentziala ziurtatzen da. Datu hauek legeak agindutakoaren arabera erabiliko dira eta inguru mugatu batean.\nErabiltzaileak bere datu pertsonaletara sartzeko, gaizki badaude hauek zuzentzeko eta webgunearen zerbitzuetatik harpidetza uzteko eskubidea dauka. Horrela, erabiltzaileak bere baimena edonolako arrazoirik eman gabe ezeztatu dezake; dena den, ezin izango da atzeraeraginezko ondoriorik erantsi.\nEskubide hauek webgunearen konfigurazio beraren bitartez bete daitezke. Interneten bidezko burutze eraginkorrarekin edozein arazorik egonez gero, edo gure datuen pribatutasun politikari dagokionez zalantzarik edo eztabaidarik izatekotan, zuzenean zuzendu zaitezke:


Muscogee konderria (Georgia) - Wikipedia, entziklopedia askea.\nMuscogee konderria (Georgia)\nMuscogee konderriaren kokapena AEBtan\n32° 31′ N, 84° 52′ W / 32.51°N,84.87°W / 32.51; -84.87Koordenatuak: 32° 31′ N, 84° 52′ W / 32.51°N,84.87°W / 32.51; -84.87\n560,44 km2 (%97.91)\n11,97 km2 (%2.09)\nMuscogee konderria (ingelesez: Muscogee County) Georgiako konderri bat da, Ameriketako Estatu Batuetan. Hiriburua Columbus da. 2010eko zentsuaren arabera 189.885 biztanle zituen, Muscogee kilometro koadroko azaleran.\nMuscogee konderriak 572,4 kilometro koadro ditu. Horietatik 11,97 ura dira. Beste 560,44 lurra dira.\n2010eko zentsoan bizi ziren 189.885 pertsonetatik 95.000 txuriak edo hispanoak dira. Horietatik hispano edo latino kategorian 12.110 dira. 85.119 beltzak edo afroamerikarrak. 599 amerikar natiboak ziren eta 378 Hawaii edo Pazifikoko irletako natiboak. 4.061 asiarrak ziren. Bestelako arraza bat kategorian 432 biztanle daude. Bukatzeko euren burua arraza bat baino gehiagotan 4.296 pertsonek kokatzen zuten.


Euskadiko klusterrek eta enpresa elkarteek ikusi dute negozioa eta enplegua hazi egin direla 2015ean - SPRI\nSPRI » Basque Industry 4.0 » Euskadiko klusterrek eta enpresa elkarteek ikusi dute negozioa eta enplegua hazi egin direla 2015ean\nIndustria Abagunearen Behatokiak\nIndustria Abagunearen Behatokiak bere urteroko txostenean jaso ditu Euskadiko 21 elkarte eta klusterren hobekuntza aurreikuspenak. Foro horren osteguneko bilerako buru izango da Arantxa Tapia, Ekonomiaren Garapen eta Lehiakortasun sailburua. Txostenak beraizik azpimarratzen du hainbat sektoreren egoera, esaterako aeronautikarena, zeinaren fakturazioa %8,2 hazi baitzen iaz eta baita ere automozioarena, zeinak %5 inguruko hazkundea aurreikusten baitu aurten. Itsas industriak 2.105 milioi euroko fakturazioa izan zuen 2014an, hots %3 gehiago, eta Habic klusterrak, 1.180 milioi euroko negozio zifra izan duenak, diru-sarrera horiek handitzea espero du 2015ean. Behatokiak adierazi du Euskadiko giro industrialaren adierazlea nabarmen hobetu dela apirilean eta 2,1 puntuko balio positiboa lortu duela, zeroren gainetik kokatuz lehen aldiz 2008ko martxoaz geroztik.